Pajenn:Le Gonidec - Bibl Santel pe Levr ar Skritur Sakr, eil levr.djvu/355 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/355\n4. Hervez eur gourc’hémenn douget gan̄t mouéz ann holl é kéar, ha da béhini ar Iuzevien hô-unan hô doa rôet hô grâd, ô véza n’hô doa gwall arvar é-béd, enn abek d’ar péoc’h a oa étré-z-hô : hôgen pa en em géfchon̄t er môr brâz, tûd Joppé a veûzaz war-drô daou c’han̄t anézhô.\n5. Pa glevaz Judas ar c’hrisder a oa bét gréat é-kén̄ver tûd eûz hé bobl, é rôaz gourc’hémenn d’ar ré a oa gan̄t-han̄ : hag ô véza galvet Doué da varner,\n6. É valéaz out lazerien hé vreûdeûr, é tevaz hô fors a-zoug ann nôz, é lékéaz ann tân enn hô bagou, hag é lazaz gan̄d ar c’hlézé ar ré n’en doa két lazet gan̄d ann tân.\n7. Goudé m’en doé gréat kémen̄t-sé, éz éaz-kuît, gan̄d ann dézô da zistrei, évit kâs-da-nétra holl dud Joppé.\n8. Hôgen ô véza ma klevaz pénaoz tûd Jamnia a fellé d’ézhô ôbér enn hévélep doaré é-kén̄ver ar Iuzevien a choumé gan̄t-hô,\n9. É teûaz ivé war-n-ézhô a-zoug ann nôz, hag é tevaz hô fors hag hô listri : enn hévélep doaré ma oé gwélet sklerder ann tân eûz a Jéruzalem, pell ac’hanô eûz a zaou-ugen̄t stad.\n10. Pa oé éat enn hen̄t, pa en doé gréat naô stad, hag é valéé a-énep Timotéus, ann Arabed a stourmaz out-han̄ gan̄t pemp mil dén war droad, ha pemp kan̄t war varc’h.\n11. Goudé eur stourm brâz, pa en doé gounézet Judas gan̄t skoazel Doué, ann dilerc’h eûz ann Arabed a oa bét trec’het a c’houlennaz digan̄t Judas ma rôjé hé zourn d’ézhô, oc’h en em wéstla da rei d’ézhan̄ peûri, ha d’hé skoazella é pep-tra all.\n12. Judas ô venna évit-gwîr pénaoz é vijen̄t talvoudek d’ézhan̄ é meûr a drâ, a wéstlaz d’ézhô ar péoc’h : ha goudé m’hô doé rôet hô dourn, en em denchon̄t enn hô zeltou.\n13. Stourmi a réaz ivé oud eur géar gré, hanvet Kasfin, gan̄t pon̄tou ha muriou uc’hel, é péléac’h é choumé kalz tûd a veûr a vrô.\n14. Ar ré a oa ébarz, ô fisiout é kréfder hô muriou, hag é founder hô boéd, en em zifenné gan̄t lézirégez, ô lavarout da Judas mallosiou, ha drouk-prézégou, ha geriou argarzuz.\n15. Hôgen Makabéus, ô véza galvet ha pédet prin̄s brâz ar béd, péhini, é amzer Josué, hép tourz na gwindask, a ziskaraz Jériko, a biñaz gan̄t frouden war ar muriou.\n16. Hag ô véza kéméret kéar dré ioul ann Aotrou, é réaz enn-hi eul lazérez diniver ; enn hévélep doaré ma oa ruz holl gan̄t goâd ar ré varô, al leûn a oa tôst ac’hanô, hag hen̄ a zaou stad a léd.\n17. Ac’hanô é kerzchon̄t a-héd seiz kan̄t stad hag han̄ter-kan̄t, hag é teûjon̄t da C’haraka étrézég ar Iuzevien Tubianéed enn hô hanô.\n18. Na helchon̄t két kémérout Timotéus el léac’h-zé ; râg ô véza n’en doa gellet ôber nétrâ énô, é oa distrôet ac’hanô, goudé béza lézet eur gward kré enn eul léac’h nés.\n19. Hôgen Dositéus ha Sosipater péré a oa duged gan̄t Makabéus, a lazaz dék mil dén en doa lézet Timotéus er c’hré.\n20. Koulskoudé Makabéus, ô véza lékéat é reiz enn-drô d’ézhan̄ c’houec’h mil dén, ren̄ket a van̄dennou, a valéaz a-énep Timotéus, péhini en doa gan̄t-han̄ c’houec’h-ugen̄t mil dén war droad, ha daou vil pemp kan̄t war varc’h.\n21. Pa glevaz Timotéus é teûé Judas, é kasaz enn hé raok ar gragez hag ar vugalé, hag ann holl bakadou, enn eur c’hré hanvet Karnion, péhini na helled két da gémérout, ô véza ma oa diez dinésaad out-han̄ enn abek d’ann hen̄chou striz.\n22. Pa en em ziskouézaz ar gen̄ta van̄den eûz a dud Judas, eur spoun̄t brâz a grogaz enn énébourien, enn abek da vézan̄s Doué, péhini a wél pép-trâ ; hag hî en em lékéaz da dec’hout ann eil dré égilé, enn hévélep doaré ma oan̄t skôet ken̄toc’h gan̄d hô c’hlézeier hô-unan, égét gan̄t ar ré hô énébourien.\n23. Hôgen Judas a iéaz war hô lerc’h gan̄t kalz a frouden évit kastiza ann dûd fallagr-zé ; hag é lazaz trégon̄t mil anézhô.\n24. Timotéus a gouézaz étré daouarn\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/355&oldid=163916 »\nKemmoù diwezhañ degaset d'ar bajenn-mañ d'an 30 Eos 2020, da 18:07.


abalamour ma - Wikeriadur\nSavet gant « abalamour » ha « ma ».\nabalamour ma /a.ba.ˈlãmː.ur.ma/\nStagell isurzhiañ a verk ar perag.\n[...], e kerze daou goz azen blevek, fall a-walc'h evit beza gwerzet d'ar c'hign, hag a gerze netra ken nemet abalamour m' edont boazet. — (Ivon Krog, Eur Zac'had Marvailhou, Buhez Breiz, Kemper, 1924, p. 8.)\nAbalamour da betra e oas eet da skei gand ar hi-ze ? — A-toue, ablamaour ma 'nevoa kroget e dorn ar pôtr bihan. — (Jules Gros, Le trésor du breton parlé Première Partie, 1966, p. 102.)\nN'e-nevoa ket ezomm d'ober trouz d'e verh abalamour ma oa dimezet d'eur pillaouer. — (Jules Gros, Le trésor du breton parlé Deuxième Partie, 1970, p. 550.)\nkembraeg : achos (cy)\nsaozneg : because (en)\nAdtapet diwar « https://br.wiktionary.org/w/index.php?title=abalamour_ma&oldid=226388 »\nKemmoù diwezhañ degaset d'ar bajenn-mañ d'an 7 Kzu 2016, da 08:39.


Krouet e 1997 e-barzh ar c'henvodad, savet gant yezhourien, kelennerien ha tud kar-o-yezh en deus dibabet ar bodad-mañ reiñ lañs da implij ar brezhoneg er vuhez foran. Emañ ar strollad barrek-mañ e darempred gant Ofis ar Brezhoneg hag aezetoc’h a-se e vo labourat gantañ pa vo staliet ur burev dezhañ e Ti ar Vro nevez Kawan e 2006.\nAbaoe 1997 ez eus bet divyezhekaet un toullad gourmarc’hadoù evel hini Leclerc Lannuon (hent Perroz), hini Intermarché Sant-Mark Lannuon pe c’hoazh hini Intermarché Pempoull, Ploueg ar Mor … Stal nevez Super U Tregastell a raio kement-all e 2006. Koñversanted Lannuon Kalon Kêr o deus staliet panelloù divyezhek e toull o dorojoù. Goulennit c’hwi ivez gant ho kourmarc’had muiañ-karet heuliañ an hent-mañ : prest eo an troidigezhioù ganimp ! Da goulz Gouel Erwan e oa bet divyezhekaet e vruderezh penn-da-benn gant Intermarché ha follennoù-nij brezhonek a oa bet e kement boest-lizheroù a zo er vro, da werzhañ boued o stalioù.\nOuzhpenn-se eo deuet a-benn ar bodad da lakaat un toullad parrezioù da votiñ un emglev war an divyezhegezh ha d’e sinañ : Tregastell, Lannuon, Sant-Ke-Perroz, Tredraezh Lokemo, Plouilio, Ploulec’h, Plistin, An Trevoù, Perwenan, Kawan… Ha gouzout a rit, da skouer, e c’hallit goulenn dimeziñ e brezhoneg en tiez-kêr–mañ bremañ ? Nevez ‘zo eo bet sinet an emglev gant kumuniezh kêrioù Lannuon-Treger zoken. Kit c’hwi ivez e darempred gant ho tilennidi da vroudañ anezhe d’ober kement-all ha da zoujañ d’hor yezh !\nA-hend-all ez eus bet embannet follennoù-nij kartoñs war a-bep seurt kaozioù : geriaouegoù tro-dro d’an ostalerioù, d’ar c’hoari-boulloù, d’ar garantez. Miliadoù a skouerennoù zo bet moulet ha kemeret gant tud ar vro, evit netra. Darn zo bet diviet en ur ober ur serr-lagad, koulz lâret. Diskouez a ra pegen tost eo Tregeriz ouzh ar brezhoneg, hag an ezhomm a zo gante da adkavout o yezh. Kaozioù all da embann zo war ar stern, o tennañ d’ar goueliañ, d’ar skol, da Istor Vreizh, d’an tiez-krampouezh, d’ar vugale.\nArabat ankouaat Traonienn Gwazhlagorn ivez ! Kaier-dizoleiñ ar skolioù zo bet troet penn da benn gant ar bodad, d’ar vugale da zeskiñ e brezhoneg e-leizh a draoù war natur ar vro.\nEvit ar pezh a sell ouzh ar re vrasoc’h e kemer perzh Al Levrig, bep bloaz, e-barzh koulzad Ofis ar Brezhoneg ha DAO (Deskiñ d’an Oadourien), da vrudañ ar c’hentelioù brezhoneg d’an dud-deuet, da vare an distro-skol.\nLakaat ar brezhoneg war wel, reiñ ur plas dezhañ er vuhez foran, evel zo dleet abalamour eo yezh kentañ ar vro, zo pouezus a-benn adkrouiñ an eskemmoù etre ar skol pe ar gêr (el lec’h ma vez kaozeet brezhoneg c’hoazh) diouzh un tu hag an endro diouzh an tu all.\n> Geriaegoù da bellgargañ e stumm PDF\n- Ober chekennoù e brezhoneg / Libellez vos chèques en breton >>>\n- Hetoù ar bloaz 2008 / Souhaitez la bonne année >>>\n- Karantez / Parlons d'amour P1 / P2\n- Komzit brezhoneg d'ho pugale / Parlez breton aux enfants >>>\n- Goueliañ / Faire la fête P1 / P2\n- War an dañsoù hag ar sonerezh / Sur la danse et la musique >>>\n- Karta Ya d'ar Brezhoneg evit ar parrouzioù e brezhoneg hag en galleg\n- Karta Ya d'ar Brezhoneg evit an embregerezhioù e brezhoneg hag en galleg\n- Karta Ya d'ar Brezhoneg evit ar Gumuniezh Kumunioù en galleg\n> Ar brezhoneg hag ar garantez


Lenn ha skrivañ e brezhoneg hiziv : piv a ra ?\nChronique de Kerne Multimédia (porte parole Fanny Chauffin) publié le 8/10/17 22:14\nPriz ar Yaouankiz, Gwened 2016\n15vet pennad war istor Diwan, diwar an ezhommoù lenn a oa e penn kentañ ar skolioù, hag ar pezh a zo bremañ evit reiñ c'hoant da lenn ha da skrivañ ul lennegezh e brezhoneg.\nE penn-kentañ ar skolioù Diwan e oa bet krouet buan a-walc’h ti-embann An Here, gant Martial Menard ha Daniel an Doujet. Mod-se oa bet e pep skol Diwan, gourc’hemennet dre ret, ur bern levrioù e brezhoneg : troidigezhioù dreist-holl, bannoù treset, albomoù evel Spot pe Gatell Skubell... Siwazh e oa aet an Here d’ar strad, erlec’hiet tamm-ha-tamm gan Keit Vim Bev, Bannoù Heol,... ha TES a embann kalzig a levrioù skol ha dudi digoust evit ar skolioù.\nSiwazh eo al lenn e brezhoneg afer ar skol muioc’h eget afer an ti. Ne vez ket prenet kalz levrioù gant ar familhoù. Neuze, ne c’hellfe ket al lenn e brezhoneg mont er-maez eus ar skol ? Koulskoude hiziv an deiz e vez tud a skriv ingal evit ar re yaouank evel Jakez Erwan Mouton, Mai Ewen, hag un 50 bennak a dud a vez o krouiñ istorioù nevez e brezhoneg. Dont a ra ar gudenn eus ar re deuet ivez : ar gelennerien hag ar skolaerien n’int ket holl lennerien, nag er c’hentañ nag en eil derez. Un enklask a ziskoueze koulskoude e lakae kelennerien ar skolajoù hag al lise Anjela Duval, ha Mich Beyer e penn o levrioù muiañ-karet e 2015.\nLenn ha dudi, Priz ar Yaouankiz ganet e 2004, Priz ar Vugale abaoe 2008, Priz ar bannoù treset, koñkourioù danevelloù Redon, Karaez … : anat e ra berzh ar c'hoñkourioù lennerien ha skrivagnerien, gant mil a vugale hag a dud yaouank o votiñ evit o levr muiañ-karet. Levrioù berr,skeudennet brav, maketennet brav. Abaoe pevar bloaz ez eus tu da selaou an istorioù gant un enrolladenn evit ar re CE/CM a-drugarez da labour vrav Sten Charbonneau asambles gant kevredigezh féa ha Keit Vimp Bev.\nEr c’hlasoù e vez gwelet neuze lennerien yaouank ampart, gouest da zifenn o levr, gant ur varregezh lenn don ha plijus. Perak ne gendalc’hfe ket goude, e fin ar skolaj ? Gwasket e vefe al lennerien gant an niver a levrioù, romantoù gallek ha saoznek, pe levrioù ha na glotont ket gant ar pezh a c'hortozont ?


Gwerz Skolvan - Wikipedia\n(Adkaset eus Yannig Skolvan)\nSkolvan, pe Gwerz Skolvan zo ur werz e brezhoneg diwar-benn un den anvet Iannik Skolvan, en deus lazhet ur beleg, c'hwezet an tan en un iliz, jahinet e c'hoarezed. Pardon eus e bec'hedoù a c'houlenn digant e vamm.\nTennañ a ra d'ur varzhonek kembraek, Yscolan, e Levr Du Caerfyrddin ha lakaet war gont Myrddin.\nDastumet eo bet\ngant Kervarker, hag anvet Yannig Skolvan e Barzhaz Breizh;\ngant Fañch an Uhel\ngant Claudine Mazéas, eus Gwengamp a lakeas Marie-Josèphe Bertrand da ganañ eviti en enrolladenn gentañ zo bet graet.\nMeur a stumm zo eta.\nYann-Fañch Kemener a enrollas Ballade de Skolvan war e gentañ albom, adenrollet er bladenn Swing and Tears gant al laz Skolvan.\nKoulmkell[kemmañ | kemmañ ar vammenn]\nHervez Donatien Laurent e vefe gwerz Skolvan diwar-benn buhez Sant Koulmkell.\nAl "levr bihan" meneget er werz en dije da welet neuze gant an dornskrid bet adskrivet diwar hini Sant Finnian a Moville, a vije bet kaoz hervez lod da emgann Cul Dréimhne. En abeg d'al lazhadeg-se e vije bet roet pinijenn da Sant Koulm kuitaat e vro, ha mont da dreiñ ouzh Doue kement a eneoù estren evel ma oa bet lazhet en emgann.\nAdtapet diwar « https://br.wikipedia.org/w/index.php?title=Gwerz_Skolvan&oldid=1814118 »\nKemmoù diwezhañ degaset d'ar bajenn-mañ d'an 9 Kzu 2018, da 22:48.


drama | Korn an dudi\nPosted: 11 Ebrel 2014 in Bannoù-treset\nMelvile a zo ur vannenn-dreset gant Romain Renard embannet e 2013 ‘ti Le Lombard (136 pajennad).\nSkrivagner eo Samuel Beauclair. Berzh bras en deus graet e romant kentañ. Koulskoude, ne zeu ket a-benn da skrivañ ken. Ne ya ket mat an traoù gantañ. N’en deus nerzh evit netra ha ne dremen ket\nmat an traoù gant e wreg. N’emañ ket pell an diwaskadenn…\nO vont d’an ispiserezh e wel ur c’hinnig-labour. Klask-zo war unan bennak evit ober labourioù war toenn un ti. Soñjal a ra da Samuel e raio mat dezhañ labourat gant e daouarn hag er-maez. Pellgomz a ra, un emgav ‘zo kemeret. Ha setu eñ da gejañ gant David hag e c’hoar yaouank Rachel.\nBrav-kenañ ‘m eus kavet tresadennoù Romain Renard. N’ouzon ket resis peseurt teknikoù ha binvioù a vez implijet gantañ met an disoc’h a zo a-feson, etre tresañ ha livañ. Al labour war al livioù hag ar gouloù (sklêrijenn, skeudoù, teñvalijenn) a zo dreist, dreist-holl ma plij deoc’h an tonioù sepia.\nN’eo ket dre ret dreistordinal an istor met heuliet e vez aes hag ar fin am eus kavet deuet brav, daoust ma c’heller marteze divinout an traoù a-raok…\nPreder, karantez, suspens… Aliañ ha ran deoc’h Melvile, ur vannen-dreset brav-tre ha kreñv.\nTu zo lenn ar penn-kentañ amañ, war lec’hienn Le Lombard.\nBonusoù a zo el levr evit ar re o deus ur smartphone pe un tabler met n’am eus ket bet tro d’o gwelet.


Pajenn:Fenelon - Digweziou Telemaq mab Ulyss.djvu/33 - Wikimammenn\nPajenn:Fenelon - Digweziou Telemaq mab Ulyss.djvu/33\nober ha compziou Mentor, ho devoé eun nerz en tu all d’ho ménoz. Gant va goaf é tiscariz mab roué ar bopl énep. Béz’éz oa euz ma hoal, mès brassoc’h éged-oun ; rag ar bopl-zé a zeué euz eur scourr a rampsed, pini a oa euz eur memeuz c’hef gant ar Cycloped. Faéa a ré eun énébour qér gwan ha mé ; mès hép en em saouzanni euz hé nerz burzuduz, na deuz hé zremm gwéz, é cassiz va goaf é poull hé galoun, hac é riz dézan dislounqa eur mor a c’hoad. En eur gouéza, éz oé darbet dézan va brevi. Trouz sqiltruz hé glaoïou a scoaz ar ménéziou. Qémer a riz hé zibouc’h. hag é tistroïz caout Alcestès. Mentor, ô véza peur-achuet dismanta an énébourien, a lazaz calz anézo, hag é wal-cassaz an téc’hourien péteg ar c’hoajou.\nEur gounid qér caer a réaz arvesti Mentor ével eun dén caret braz gant an douéou. Acestès, leun a anaoudéguez-mad évid-omp, a léqéaz ac’hanomp da c’houzout ne véfemp qét en assuranç ma tistrojé listri Énéas é Siciiia : rei a réaz eul lestr déomp, hag hon aliaz da vont quit hép dalé, évit miret oc’h an droug-heuriou é wélé ô tont ; mès ne fellaz dézan rei déomp, nag eur sturier, na roénviérien euz hé dud, gant aoun ne c’hoarvesfé eur droug bennag gant-ho é broïou ar Grécianed. Béz’hor boemp marc’hadourien a Phénici, péré, ô véza ma rent ar werz gant an oll broadou euz ar bed, n’ho dévoa nétra da zouja, hag é\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/33&oldid=116693 »\nKemmoù diwezhañ degaset d'ar bajenn-mañ d'an 30 Mez 2018, da 18:42.


Dionysos - Wikipedia\nLos borrachos o el triunfo de Baco gant Diego Velázquez e 1629.\nDionysos pe Dionisos (Διώνυσος pe Διόνυσος e gregach) a oa unan eus doueed Hellaz kozh, mab da Zeus ha Semele. Doue ar gwin e oa. Ne oa ket o chom war ar menez Olimp gant an doueed all avat, atav e veze o kantren, pe o vambochat.\nBacchus e oa anvet gant ar Romaned.\n1 Ar mojennoù\n1.2 Gwragez ha bugale\nAr mojennoù[kemmañ | kemmañ ar vammenn]\nMarvet e oa Semele, serc'h Zeus, ha hi dougerez. Evit saveteiñ ar bugel e oa bet tennet eus he c’hof gant Zeus ha lakaet gantañ en e vorzhed da c’hortoz an nav miz dleet a-raok bezañ ganet. Pa voe ganet e voe roet d'ar roue Athamas ha d'e wreg Ino da ziwall. Met dont a reas Hera, gwreg Zeus da c’houzout kement-se, ha ret e voe d’ar bugel tec’hel. Redek bro a reas neuze.\nDelwenn Dionysos, savet da 100vet deiz-ha-bloaz ar bier Qingdao, e Qingdao, Shandong, Sina.\nPa oa Theseüs o tistreiñ eus Kreta gant Ariadne, lazhet gantañ ar Minotaor, en em gavas dant Dionisos en un enezenn. Lezel a reas e wreg gant an doue ha mont kuit da Aten en-dro. Ha Dionysos da gas e wreg d’an Olimp, ha da genderc’hel gant e vuhez bambocher.\nDigant Althaia, rouanez Kalydon, en doe ur mab, Meleagros, a voe advabet gant pried Altea, Oineüs. Digant Afrodite en doe ur mab, Priapos.\nA series of casts showing Dionysos held by the Beazley Archive at the Ashmolean Museum, Oxford.\nHymn to Dionysus, God of All Things Wild\nTemenos of Dionysos, Hellenic polytheist site\nThiasos Lusios, pagan Dionysian organization\nDIONYSSOS - the Greek hero\nAdtapet diwar « https://br.wikipedia.org/w/index.php?title=Dionysos&oldid=1635511 »\nKemmoù diwezhañ degaset d'ar bajenn-mañ, d'an/ar 13 Ebr 2015 da 22:58.


C’hoariva eus ar skol-vamm betek ar skol-veur Ar c’hoariva zo ur skol evit deskiñ ur bern traoù a vank d’ar re yaouank n’o deus ket bet ar chañs da gaout un endro e brezhoneg. Penaos fuloriñ, bout amourous, magañ kasoni pe warizi ? War ul leurenn ? Ar...\nAr pennadoù-mañ a vo skignet bep sizhun e-pad 30 sizhunvezh. Ar re o dije c’hoant gouzout hiroc’h a lenno “40 vloaz Diwan, ur skol e brezhoneg”, en galleg embannet gant Yoran Embanner. Diwan, ur mekanik krouiñ O sellout ouzh anvioù ar vugale e c’heller merzout e vez...


Santimanteu a gonfiance é Mari durans er vuhé - Wikimammenn\nSantimanteu a gonfiance é Mari durans er vuhé\nJ.-M. Galles, 1829 (p. 317-319)\n◄ Ag en Ave Maria Santimanteu a gonfiance é Mari durans er vuhé Santimanteu a gonfiance é Mari, a pe dosta er marhue ►\nHui a lar dehi : en Eutru Doué a zou guenoh. Doué a oai én effet é Mari én ur fæçon calz particulierroh eit n’en dé é nitra crouet, eit n’en dé memb ér-ré just. Ean a oai én hi eit hé dihuen én ur fæçon special, hac eit réglein ol er chongeu, en desirieu, er santimanteu a hé inean.\nHou péet én hou calon, én u1 larét er honzeu-zé, un desir gredus ha sincér de vout lodêc é bonheur hemb par er Uirhiés.\nAh ! en hani en dès Doué guet-où, petra a éel ean hoah desirein ? A betra ne zeli-ean bout ingorto ? A betra é éel ean hum affligein ?\nHui a véle Mari rac me ma beniguet drès en ol groagué ; de laret-é, rac m’hé dès bet avantageu particuliér n’en dès Doué accordet de hanni aral.\nDiscoeit dehi, dré ur santimant a hou calon, er joé e hoès ag er garanté en dès bet Doué aveit hi, hac ag er bénédictioneu a rér dehi ar en doar hac én nean.\nHui a lar hoah dehi, guet Santés Elisabeth, é ma beniguet er fréh a he horf. Mab Mari a zou én effet beniguet, adoret, glorifiet ér bed antiér.\nTanhoueit ur momant ol er bligeadur a gave un inean péhani a gâr Jesus é considérein quement-cé.\nEn Ilis a ra deoh nezé goulen guet er Uirhiés santel ma pligeoù guet-hi pedein aveit oh queih péherion. Hi a vèn dré guement-cé rein deoh d’antand penaus a hanoh hou ç’hunan, goudé er péhedeu e hoès commettet, ne véritet quet bout cheleüet ; mæs penaus Mari a vou cheleüet, mar ped aveit oh.\nYa, Doué hé cheleüou, rac mé ma é vam. Chetui perac en Ilis a ra deoh hé fedein édan en hanhue-zé péhani a zou quen douce ha quer glorius aveit hi.\nQuement-cé zou èl pe laréoh dehi : Santés Mari, hui a zou mam de Zoué ; hou pouvoër a zou enta bras étal hou mab, hac en espérance e mès énoh a zou diaséet ar er bouvoër-zé joéntét doh hou madeleah.\nAnfin, hui a oulen guet er Uirhiés ma pédou aveit oh, bermen hac in ær a hou marhue. Durand er vuhé é oh hemb cesse én dangér a hum gol ; hui e hoès enta hemb cesse dobér ag un assistance quer crihue èl hani Mari.\nMæs én ær a hou marhue, é péhani é reï hou ç’anemiset ol ou fossible eit hou col, hui hou pou hoah mui a zobér ag en assistance-zé.\nTerriplet un amzér é en hani ag er marhue ! Gùir é quement-cé ; mæs jamæs ur gùir servitour de Vari ne varhuas èl un dânet.\nAdtapet diwar « https://br.wikisource.org/w/index.php?title=Santimanteu_a_gonfiance_é_Mari_durans_er_vuhé&oldid=105918 »\nKemmoù diwezhañ degaset d'ar bajenn-mañ d'an 19 Eos 2017, da 10:15.


Art Basel a zo un abadenn gouestlet d'an arzoù a-vremañ a vez aozet bep bloaz e Basel (Suis) abaoe 1970 (11-16 a viz Even), hag a bad ur sizhunvezh. Er penn-kentañ e oa anvet ART, ha kenaozet eo bet gant Ernst Beyeler. Tro-dro da 60 000 gweladenner a vez, hag unan eus an abadennoù pouezusañ gouestlet d'an arzoù a-vremañ eo. 40vet deiz-ha-bloaz an abadenn a zo bet lidet e 2009.\nUn abadenn brudet-mat e-touez an dud a-vicher eo : diwar ar 1 100 perc'henn diskouezva a laka o anv e 2009, ne voe degemeret nemet 300 anezho. Kinnig a reont oberennoù 2 500 arzour disheñvel.. Ar re a fell dezho kaout plas da ziskouez labour o arzourien a rank kinnig arzourien vrudet koulz ha re dianv, rankout a reont ivez prouiñ e strivont da vroudañ labour an arzourien hag e kemeront perzh e sevel an oberennoù. \nE 2000 e tivizas ar rener, Samuel Keller e anv (hag a zo hiziv an deiz e penn diazezadur Beyeler), aozañ Art Unlimited, un diskouezva ma kinniger an oberennoù brasañ. Unan eus perzhioù dibar Art Basel eo deuet da vezañ. Tro-dro da Art Basel e vez aozet abadennoù all, da lakaat ar gêr da vezañ brudet er bed a-bezh. Abaoe 2002 e vez aozet un abadenn heñvel e Miami, anvet eo Art Basel Miami Beach. En Art Basel 2008 (etre ar 4 hag an 8 a viz Even 2008) e voe kinniget war-dro 5 000 oberenn gant ouzhpenn 2 000 arzour disheñvel. En holl e oa 72 diskouezva eus SUA, 49 eus Alamagn, 35 eus Suis, 29 eus ar Rouantelezh-Unanet ha 22 eus Frañs.\n↑ buhez Ernst Beyeler\n↑ "In the lexicon of modern and contemporary art fairs, collectors know that Art Basel is the biggest and the best" (International Herald Tribune, 13 a viz Even 2007, ), Simon de Burton : "it is widely regarded as the world's most important annual show of modern art" Financial Times, 26 a viz Mae 2007 \n↑ A R T B A S E L - Quarante ans dans la tempête\n↑ Art 40 Basel:The 40th anniversary of the premier international art show\n↑ http://largeur.com/expArt.asp?artID=2843 A R T B A S E L\nAdtapet diwar « https://br.wikipedia.org/w/index.php?title=Art_Basel&oldid=1587565 »\nKemmoù diwezhañ degaset d'ar bajenn-mañ d'an 16 Eos 2014, da 15:51.


barrinier - Wikeriadur\nFurm lies an anv-kadarn barrenn\nEr c'hirri all, klozet-mat gant barrinier houarn ha goloet gant pezhioù leien godronet, e oa loened gouez o c'hourdrouz hag o tabac'hat, gros ha pounner o mouezh. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 27.)\nHag er c'holkoz ne laboure ket evit arc'hant met evit ar barrinier bihan, barrinier bihan an "troudoden" lakaet war ur marilh lous. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 17.)\nAes eo da anaout diouzh ar re all, barrinier a zo ouzh ar prenester. — (Goulc'han Kervella, Lara, Al Liamm, 1989, p. 66.)\nTennet ar spern a oa o stankañ an toull, tennet ar vein hag an douar, ha bec'h gant al limieri hag ar barrinier houarn. — (Goulc'han Kervella, Brezel ar Rigadell, Al Liamm, 1994, p. 197.)\ngalleg : barres (fr) , lingots (fr)\nAdtapet diwar « https://br.wiktionary.org/w/index.php?title=barrinier&oldid=171342 »\nKemmoù diwezhañ degaset d'ar bajenn-mañ d'an 12 Du 2013, da 08:23.


Lazhadeg Katyn - Wikipedia\nLazhadeg Katyn (poloneg : zbrodnia katyńska, mord katyński; rusianeg : Катынский расстрел Katynskiy rasstrel) zo un heuliad lazhadegoù ramzel a voe sevenet e-kerzh an Eil Brezel-bed, e miz Ebrel ha miz Mae 1940. E koadoù bras Katyn, tostik da gêriadenn Gnezdovo, 20 km eus kêr Smolensk (Rusia), e voe lazhadeget ofiserien eus arme Polonia gant soudarded Jozef Stalin. Kaoz zo eus 14 000 den lazhet, 8 000 anezhe prizonidi paket gant Soviediz e 1939, ar re all tud disoudard skrapet en trowardroioù.\nKounlec'h al lazhadeg e Bered soudardel Katyn.\nLec'hioù lazhadeg Katyn\nUr polandball embannet e 2012 :\nSUA o tianavezout lazhadeg Katyn\n1 Goude lazhadeg Katyn\nGoude lazhadeg KatynAozañ\nStadoù-Unanet Amerika a ouie dalc'hmat e oa bet eus al lazhadeg hag e oa oberenn ar Gomunourien. Kenderc'hel a rejont da livañ gevier pa damalljont d'an Alamaned bezañ chomet hep lakaat ar bec'h war Stalin, hag ivez evit lakaat an dud da vezañ spouronet gant an Alamaned.\nE dielloù nevez bet lakaet en domani foran gant ar gouarnamant stadunanat er bloaz 2012 e weler sklaeroc'h an traoù. Er bloaz 1943, ar c'habiten Donald Stewart hag al letanant-koronal John Van Vliet, daou brizoniad-brezel stadunanat, a gasas ur c'heloù d'ar gouarnamant stadunanat ma disklerient anat ne oa ket lazhadeg Katyn oberenn an Alamaned. Gouarnamant Washington a zistrujas ar prouennoù bet degaset dezho.\nKostez Rusia e voe ret gortoz ar bloaz 1990 evit ma vefe anzavet ar fedoù ha graet digarezioù ofisiel da Boloniz gant Mikhaïl Gorbatchev. Er bloaz 2004 e voe roet dafar ha dielloù liammet gant lazhadeg Katyn gant ar gouarnamant rusian da hini Polonia.\nArvarus eo komz eus lazhadeg Katyn hiziv c'hoazh, zoken pa'z eo bet lakaet anat e oa al Lu Ruz dindan urzhioù Stalin a sevenas al lazhadeg ; lod tud a gendalc'h da vont gant hent an nac'hañ, evel ma lenner er gelaouenn Socialism and Democracy.\nAbaoe ar bloaz 2008 e vez aozet e Warszawa baleadegoù-koun anvet Katyński Marsz evit derc'hel soñj eus al lazhadeg. Bale a ra Poloniz treuzwisket en ofiserien eus al lu polonat ha lod all e soudarded eus al Lu Ruz. Lennet e vez ivez lizheroù ha karnedoù an aberzhidi, ha diskouezhet e vez luc'hskeudenooù eus al lazhadeg hag eus ar c'houzañvidi.\nD'an 13 a viz Ebrel e vez lidet al lazhadeg.\nPoltred propaganda eus ar furchadennoù e Katyn gant an Alamaned\nBaleadeg Katyński e 2014\nZaslavsky, Victor & Vodovar, Christine : Le Massacre de Katyn : Crime et mensonge, Tempus Perrin, 2007 (ISBN 978-2-262-02651-6)\n(fr) Philip Kerr : La paix des dupes, Le Masque, 2007 (ISBN 978-2-7024-3174-0)\n(fr) Harris, Robert : Enigma, Arrow, 2009 (ISBN 978-0-09-952792-3)\n(fr) Philip Kerr : Les ombres de Katyn, Le Masque, 2015 (ISBN 978-2-7024-4159-6)\nKatyń, sevenet gant Andrzej Wajda, 2007\nLes bourreaux de Staline - Katyn, 1940, sevenet gant Olivia Gomolinski ha Cédric Tourbe, Arte, 2020\n↑ (en) Polandball News, 11/11/2012\n↑ (en) US 'hushed up' Soviet guilt over Katyn — BBC News, 11/09/2012\n↑ (en) Socialism and Democracy Vol. 27, N°2, 08/04/2013, pp. 96-129\n↑ (fr) BiblioMonde\nAdtapet diwar « https://br.wikipedia.org/w/index.php?title=Lazhadeg_Katyn&oldid=1987228 »\nKemm diwezhañ d'an 21 Ebr 2022 da 20:50\nKemmoù diwezhañ degaset d'ar bajenn-mañ d'an 21 Ebr 2022, da 20:50.


Thème - l’Émigration | Daskor\nMe ’meus ma mab Silvestig… Théodore Hersart de La Villemarqué (1815-1895)\nAn eorioù zo savet, setu ar flik-ha-flok ;\nKreñvaat ’ra an avel, mont a reomp kaer a-raok ;\nStennañ ’reer ar gouelioù, an douar a bella :\nVa c’halon, siwazh din ! ne ra ’met huanadañ.\nKenavo neb am c’har em parrez* tro-war-dro ; [sic]\nKenavo, dousig paour, Linaig, kenavo,\nAr c’himiad-mañ ’ran dit,… Théodore Hersart de La Villemarqué (1815-1895)\nEus an draonienn, an avel a… Jakez Riou (1899-1937)\nar Beorien er c’hêrioù\nKoumoul loued ha pounner a zo, leun an Neñvoù,\nEus an holl diez e kêr ez eo gwenn an doennoù,\nAn amzer a zo yen, hag a-dammoù ledan\nAn erc’h, gant an avel, a nij evel gwenan.\nE-barzh en ur vantell, spilhennet dreist ar penn,\nAn neb en un tavarn a gar chom a-ziaskren,\nNe ya ket en noz-mañ da redet ar ruioù,\nHa mont a ra d’e… Pierre Pronost (1861-1909)\nArabat en em faziañ\nEürus ’int kêriz : gwenn o dorn, flamm o fenn !\nGwisket gant dilhad du, ken kaer ha bourc’hisien,\nLabourerien ar porzh, labourerien war gaer\nPa’z eont en tu bennak, da sul, a zo dispar,\nHeñvel ouzh aotrounez ; rak hervez o doare\nE lavarfec’h o deus ur c’hastell a leve.\nMat, tostait un nebeud, sellit pell ha gwelloc’h :\nEn… Pierre Pronost (1861-1909)\nMarc’heg Bran a zo bet tizhet ;\nRak e kad Kerloan emañ bet.\nE kad Kerloan, e-tal ar mor,\nOe tizhet mab bihan Bran-Veur*. [L -Vor]\nDaoust d’hor gounid oe kemeret,\nHa glas-meurbet oe kaset.\nHa glas-alaouret pa zeuas,\nE-barzh un tour, eñ a… Théodore Hersart de La Villemarqué (1815-1895)\nSeul un plus ferme accent annonçait le pays,\nMais c’était une grâce encore…\nHélas ! tu n’es plus une paysanne ;\nCar ton corps n’a point de… Charles Le Goffic (1863-1932)\nChom e Breizh-Izel\nda L. Lalouet\nPa gousk ar c’han en neizh, pa son ar c’hloc’h en tour,\nAn heol ’welan a-bell war-nes kuzhet en dour,\nAn blaenenn vorennet, ar roc’h gwisket e moug,\nAr c’houmoul o redek ’vel oc’h en em ambroug ;\nMe a glev er menez ar baotred o youc’hal1,\nE-giz ar… Yves Picart (1859-1925)\nChomit en ho klud !\nBretoned, chomit en ho klud !\nLabourit parkeier ho tud ;\nEr maezioù eus pinvidigezh\nHag er c’hêrioù kalz dienez.\nPaotrezed, chomit en ho klud !\nChomit e-kichenik ho tud ;\nAn dañvad dous pell diouzh he mamm\nNa zaleo ket da gaout lamm.\nBugale, chomit en ho klud !… Claude Le Prat (1875-1926)\nChomomp e Breizh\nERWAN, den kozh ha fur, a gomz\nHa na vefemp-ni ken Breizhiz pennoù kalet ?\nHa na verv ken ennomp gwad ar wir Vretoned ?\nE-pad meur a gantved Breizh a zo Breizh chomet,\nHa setu hi raktal, d’he zro disheñvelet !\nSaoz na Gall na zeujont a-benn d’hec’h hualiñ\nNa da reiñ giz nevez na lezennoù dezhi,\nLavar din-me, kenvroad kaezh,\nEus an douar petra ’dennez\nNemet c’hwezenn ha dienez ?\nN’emañ ket va foan ’vit netra :\nAn douar a ro din bara\nHag ur vuhez deus ar c’haerañ.\nDa labourioù zo divalav,\nE-kreiz ar… Toussaint Le Garrec (1862-1939)\nPa vez kuzhet an heol a-dreñv d’an torgennoù\nMe ’gar mont da bourmen, sioul, a-dreuz hor maezioù.\nKlevet ’ran er gwaremm kanaouenn ar grilhed\nDa behini, kerkent, ’respontont ar raned.\nUn avel fresk a voud a-dreuz ar gwez derv,\nTrouz an dourigoù-red a deu din en heklev.\n… Pierre Pronost (1861-1909)\nEn distro da Vreizh-Izel\nGant ur galon rannet ha kazi displet,\nE teuan da’z kaout, va bro gaer Breizh-Izel,\nDouar an Arvor em eus un deiz dilezet,\nEn un taol penn, evit redet a bell ;\nSoñjet em boa gounit un devezh, da’m zro,\nUn anv bras hag e pep lec’h brudet,\nSiwazh ! gwelloc’h e ve bet din chom em bro,\nAtav dinamm, eürus ha kuzhet.\nEn distro eus an Tonkin\nNe chom mui seurt ebet eus va zi soul Pontlez,\nNag ur pennad moger, nag ur maen en e bezh,\nAn douar am eus flastret em yaouankiz, diarc’hen,\nAn oaled, leur an ti, zo bremañ letonenn.\nAtav me ’zalc’ho soñj eus an devezh m’oan bet,\nO tont eus an Tonkin, da’m bro Trelez distroet ;\nA-boan arruet e Brest, hep chom da varc’hata,\nEvel e karer e Breizh\n– « Pelec’h ’mañ ho tiv jodig flour ?…\nAnnaig kaezh, glac’haret ’oc’h,\nHo talig gwenn zo c’hoazh gwennoc’h ;\nHo taoulagad zo leun a dour. »\n– « Siwazh ! Yannig kaezh, ma ene\nZo ’n anken betek ar marv.\nHa mar gou[ie]fes ar c’heloù,\nKen bras ’ve da glac’har ivez. »\nGwerz ar plac’hig kollet er gêr vras\nPell du-hont en dremmwel, ’drek menezioù va bro,\nAn heol a ya da guzh, echu gantañ e dro :\nPrestik ivez, siwazh ! me ’vo graet va hini ;\nVa spered, pa soñjan, zo leun a velkoni !\nPa soñjan em buhez gwentet dre bep avel,\nEn dispriz am eus graet war skouerioù va c’havell,\nPa soñjan em amzer na deuy ken war… Toussaint Le Garrec (1862-1939)\nDeuet oa en oad da zimeziñ, hel lavaret am eus, hag an tad a lavare ennañ e-unan : « Emaon o vont war an oad ; dizale marteze e teuy ar c’hleñved pe poanioù an izili skuizh gant al labour. A drugarez Doue emañ Katellig aze hag a gavo ur paotr diouzh he doare da labourat va douaroù pa n’… Claude Le Prat (1875-1926)\nKenavo da’m bro\nNaoned, 28 a viz Eost 1840\nAllaz ! Mont a ran pell !\nKenavo dit, ma bro !\nKenavo, douar santel !\nKenavo, kenavo (bis)\nKenavo, ma mamm vat,\n’Vit ho mab pedit Doue !\nKenavo, ma c’hozh tad,\n’Vidon pedit ivez ! (bis)\n… Jean-Marie Le Joubioux (1806-1888)\nKloareg Rohan (1)\nMerc’hig koantik eus a Rohan ;\nNe oa merc’h nemet he-unan.\nEtre daouzek ha trizek vloaz,\nDa oa dezhi kemer ur gwaz,\nDa oa dezhi ober dilenn\n’Tre baroned ha marc’heien,\n’Tre marc’heien ha baroned\nHag a zeue d’he darempred.\nLizher d’an Aotroù Rieu\nGenidik ’out a Vreizh, an douar santel ;\nE ti da vamm, miret eo da gavell ;\nGant dour a Vreizh ez out bet badezet,\nHag, war da dal, splann kaer emañ skrivet :\n« Me zo ivez me eus an Arvorig,\nTomm a galon ha pennek un tammig. »\n– Perak enta chom ken pell diouzh ar vro ?\n– Distro d’ar gêr, klev-me, Rieu, distro ;\nDistro a… Jean-Marie Le Joubioux (1806-1888)\nMestr ha mevel\nMe a soñj din avat ez on o huñvreal !...\nPenaos, Breton, te a garfe bout digabestr\nHa dieub ? ha terriñ va nerzh hag an hual\nA zo stag ouzh da dreid ? Hola ! dit me zo mestr.\nSelaou mat kement-se, o den rust ha dibenn !\nYa, dit me a zo mestr ! ha din te zo mevel !\nDiragon serr da veg ha pleg izel da… Georges Le Rumeur (1882-1942)\nPell eus Breizh-Izel\nD’an aotroù Born, person Gwiskriv\nTon : Evit bevañ gant levenez\nPell eus a Vreizh, ma bro garet,\nSetu me pell amzer dalc’het ;\nBevañ ’ran e-mesk tud estren\nHep joa na darempred gant den :\nO ! pet gwech endeo ma selloù\nA sav gant hiraezh d’an neñvoù !\nRak er bed-mañ an divroet… François Le May (1852-1916)\nKlemmit, klemmit, klemmit, dourigoù stêr Pontlez,\nEn ur redet a-dreuz ar roz hag ar c’hreson,\nRak er bloaz-mañ, siwazh ! ned in ket da Drelez ;\nE kêr, e-kreiz an trouz, e rank chom ho mignon.\nSoñj hoc’h eus, warlene, d’an abardaez ez aen,\nEvit gwelloc’h huñvreal, alies e ribl an dour,\nHag e welen va… Pierre Pronost (1861-1909)\nSur le chemin d’exil\nDieu fasse de longs jours prospères,\nmon pays, à tes maisons !\nPuissent, auprès de leurs vieux pères,\nY vieillir les jeunes garçons !\nJ’ai laissé le pays que j’aime\nEn un rêve calme endormi.\nLes marches de l’escalier même\nSous mon départ n’ont point gémi.\nOr, voici… Anatole Le Braz (1859-1926)\nTec’hit diouzh ar c’hêrioù\nHiriv, kalz a labourerien\nA lavar adeo d’o zachenn ;\nWar ar maez eo ken fall an traoù\nMa’z en em daolont er c’hêrioù,\nN’ez eus, emezo, war ar maez,\nDa zebriñ, nemet yod gant laezh,\nUn tamm bara pounner ha fall,\nDuoc’h eget ar siminal.\nHogen e kêr, da vihanañ,\nEz eus boued skañv, gwennoc’h bara,\nSoubenn zruz… Pierre Pronost (1861-1909)\nPont e Kroaz a oa d’an amzer-se brudet e Kerne-Izel ha pelloc’h tro-war-dro, abalamour d’e skolaj kozh ha d’e varc’hadoù darempredet bep yaou gant ar C’haperien. Hiziv, siwazh d’ar Pont ! Kaperien ha Kapenned a zered nebeutoc’h d’ar marc’hadoù, rak ar skolaj kozh a zo serret.\nNeuze ’ta, abaoe zo pell, e oa daou vignon o klask prenañ… Yvon Crocq (1885-1930)


BME, pe BMEzine, pe Body Modification Ezine zo unan eus lec'hiennoù-brudañ an doullerien-groc'hen a vicher. Enni e kinnigont skeudennoù korfoù toullet hag ar stalikerezh ha marc'hadourezh a ya da-heul, bravigoù hag all.\nKaoz a vez a-wechoù gante eus istor an toullañ-kroc'hen, hervez ma vez gwelet gante.\nKavet e vez ivez pennadoù savet gant tud da ganañ meuleudi d'an toullgorfañ, e doare ar bruderezh a gaver e kazetennoù zo (da werzhañ mein pe louzoù burzhudus).\nDiwar al lec'hienn-se eo savet an darn vrasañ eus pennadoù ar wikipedia saoznek war an toullañ-kroc'hen, hag ar re-se eo mammennoù ar re all. Ouzhpenn-se eo liammet tost kement pennad savet diwar-benn an toullañ-kroc'hen ouzh BMEzine\n2 Rannoù kuzh\nBec'h[kemmañ | kemmañ ar vammenn]\nBec'h o deus bet tud BMEzine gant al lezenn en Alamagn hag e SUA abalamour d'ar bruderezh a glaskent ober war-du ar yaouankiz. Diskleriet eo bet dañjet evit ar yaouankiz gant ar Bundesprüfstelle für jugendgefährdende Medien (pe BPjM) ar Rann Gevredadel evit ar Media Noazus d'ar Yaouankiz e 1999.\nRannoù kuzh[kemmañ | kemmañ ar vammenn]\nRannoù kuzh zo bet savet gant daou "embreger kanadian" : Oliver "ding dong" Gingras ha Jean-Michel "houla-hoop" Beaudin.\nSerret eo ar rannoù-se eus al lec'hienn evit diwall ar vugale evit doare, abalamour d'ar skeudennoù eus oberoù a vazoc'hegezh reizhel a zo ar penndanvez anezho.\nPajennad bruderezh eus toullerien-gorfoù BMEzine, ma weler o labour: \nAdtapet diwar « https://br.wikipedia.org/w/index.php?title=BMEzine&oldid=1853221 »


Pajenn:Morvan - Buez ar Zent, 1894.djvu/468 - Wikimammenn\nPajenn:Morvan - Buez ar Zent, 1894.djvu/468\nEtre daou e savaz brezel etre impalaer ann Allemagn hag he vab ; mes Ulrik a labouraz kement d’ho unani ma teuaz erfin a benn euz he daol. Goudeze paianed ann Hongrii a glaskaz adarre kemeret kear Aosbourg. Neuze, epad m’edo ar zoudarded o tifenn ar mogeriou hag ann doriou, ar Zant a ieaz he-unan d’ho c’haout, ar stol ganthan enn he gerc’henn, evit rei nerz d’ho c’haloun. Araok en doa lavaret d’ar merc’hed en em ranna e diou vandenn, ha mont, unan da ober tro kear gant ar c’hroaziou enn eur bedi Doue a vouez huel, hag eben d’ann iliz da c’houlenn sikour digant ar Verc’hez. Antronoz ec’h offerennaz mintin mad, hag e lavaraz d’ar re a ioa enn he offerenn lakaat ho holl fizians e Doue, hag e Doue hebken. A benn antronoz all, arme ann impalaer a erruaz dioc’h ann adren var arme ar baianed, hag a gempennaz ar re-ma enn eunn hevelep feson ne c’hellaz kouls lava-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/468&oldid=137679 »


Henc'hresianeg — Wikipedia\nKomzet e : Gres, Kiprenez, Albania, Turkia, Italia hag en trevadennoù gresian\nRannved : Europa, Azia-Vihanañ\nKomzet gant : Dianav\nISO 639-2 grc\nKod SIL -\nAn henc'hresianeg (e henc'hresianeg : ἡ Ἑλληνικὴ γλῶττα, hê hellênikề glỗtta) eo eil prantad istorel ar gresianeg a badas etre an IXvet kantved kent J.-K. hag IVe kantved kent J.-K.\nGallout a reer rannañ ar prantad-se e daou varevezh : an Henc'hres (IXvet-VIvet kantved kent J.K.),ha Bro-C'hres klasel (Vvet-IVe kantved kent J.K.). En istor Bro-C'hres en henamzer e kaver ivez ar prantad helenistel a ya d'ober ur prantad disheñvel eus istor an henc'hresianeg anvet "Koine".\nE henc'hresianeg e oa bet savet barzhonegoù Homeros, en o zouez an Ilias hag an Odysseia, hag an oberennoù bras eus al lennegezh pe ar brederouriezh, bet krouet en oadvezh aour atenat, zo bet diazez hor skiantoù hag hor matematik a vremañ.\nEvit kavout titouroù diwar-benn yezhoù Bro-C'hres kent krouidigezh al lizherenneg c'hresian, sellet ouzh ar pennadoù gresianeg Mikene ha kentgresianeg.\nAr rannyezhoù[kemmañ | kemmañ ar vammenn]\nDiwanet eo ar strolladoù bras a rannyezhoù war-dro 1100 kent J.K., da vare aloubadegoù an Dorianed a-hervez. Kavout a reer roudoù skrivet resis anezhe adalek an VIIIvet kantved kent J.K. N'emañ ket a-du an holl arbennnigourien war gwirionez an aloubadegoù dorian-se. Lod a soñj dezhe\nGresianed an henamzer o-unan a soñje dezhe e oa teir rann vras en o fobl : an Dorianed, an Eolianed hag Ioniz (Ateniz en o zouez). Bep a rannyezh disheñvel a gomzent. Ma lakaer a gostez an arkadieg, ur rannyezh divrud eus menezioù ar Peloponnesos hag ar c'hiprenezeg, gwall bell diouzh kreiz ar bed gresian, ez eo heñvel a-walc'h ar rannidigezh-se eus ar poblañsoù hag eus ar rannyezhoù ouzh disoc'hoù an enklaskoù graet nevez zo en arkeologouriezh hag e yezhoniezh.\nAr rannyezhoù henc'hresianek a c'haller bodañ e pevar strollad : ar strollad arkadiat-ha-kiprenezat, ar strollad kornogat, ar strollad eolian hag ar strollad ionian-hag-attek :\nKartenn eus rannyezhoù an henc'hresianeg, war-dro 400 kent J.K.\nHenc'hresianeg ar gwalarn (NW war ar gartenn)\nEuboea ha trevadennoù en Italia\nPeurliesañ, pa gomzer eus an henc'hesianeg e komzer eus rannyezh Aten, ur rannyezh eus ar strollad ionian-hag-attek. An atteg, anv ar rannyezh-se, eo ar yezh bet implijet evit skrivañ ar pep brasañ eus al lennegezh c'hresian klasel. Da-heul aloubadegoù Aleksandr Veur hag ar meskad gresianed a orin diheñvel a voe, e kreskas implij ar c'h/koinè, kenyezh (hemañ eo ster an anv-gwan koinos) diwanet diwar meur a rannyezh eus ar strollad ionian-hag-attek. Implijet e veze en arme hag er melestradur ha desket e veze gant annezidi ar broioù aloubet, ar varc'hadourien, ha kement zo. Dont a reas evel se da vezañ lingua franca an henamzer, war un dro gant al latin. ar c'hoine a zeuas da vezañ yezh ofisiel impalaeriezh roman ar reter. Diwezhatoc'h e emdroas a-nebeudoù evit dont da vezañ ar gresianeg a-vremañ.\nDoareoù skrivañ[kemmañ | kemmañ ar vammenn]\nAl linenneg B eo ar c'hentañ doare skrivañ testeniekaet evit skrivañ ur rannyezh c'hresian. Ur silabenneg eo ha n'en deus tamm kerentiezh ebet gant al lizherenneg c'hresian. Implijet e veze e Kreta ha war an douar-bras evit diskrivañ ur stumm kozh-bras eus ur rannyezh arkadiat-ha-kiprenezat etre -1500 ha -1200. Etre -800 ha -200 e voe implijet un doare skrivañ tost, ar silabenneg kiprenezat, e Kiprenez evit diskrivañ henc'hresianeg hag eteokiprenezeg)\nNav gwerzenn gentañ an Odyseia gant Homeros.\nBet zo bet skriturioù koshoc'h evit al linenneg B hag ar silabenneg kiprenezat e Bro-C'hres, met n'o deus ket servijet evit skrivañ henc'hresianeg moarvat :\nAl linenneg A (etre -1800 ha -1450, e Kreta hag en inizi an Enezvor) ;\nAn hieroglifoù kretat (etre -1750 ha -1600, e Kreta) ;\nKavout a reer ur skritur dianav all war Pladenn Faistos (bloaziad diasur) ;\nAr c'hiprenezeg-minoeeg, anvet a-wezhioù "linenneg C", (etre -1500 ha -1200, e Kiprenez), deveret eus al linenneg A marteze ; talvezout a rae ar silabenneg-se da skrivañ ur stumm kozh-bras eus eteokiprenezeg.\nGoude se ez eo al lizherenneg c'hresian zo bet implijet, gant stummoù disheñvel, adalek an IXvet pe an VIIIvet kantved kent J.K.. Savet eo bet diwar skouer al lizherenneg fenikian. O lakaat vogalennoù ouzhpenn arouezennoù an abjad, ar C'hresianed o doa ijinet patrom al lizherennegoù kornogat.\n↑ Graet e vez gregach pe gresim anezhañ ivez e brezhoneg, daoust ma c'hall ar gerioù-se talvezout evit an henc'hresianeg koulz hag evit ar gresianeg a vremañ.\n↑ Gallout a reer lenn ar memes doare da ginnig ar strolladoù rannyezhoù en embannadurioù nevez an Encyclopedia Britannica, a renabl ivez an oberennoù pouezusañ diwar-benn an danvez-se.\nAdtapet diwar « https://br.wikipedia.org/w/index.php?title=Henc%27hresianeg&oldid=1757512 »\nYezhoù aet da get\nKemmoù diwezhañ degaset d'ar bajenn-mañ d'an 31 Gou 2017, da 15:44.


Pajenn:Perrot - Bue ar Zent.djvu/263 - Wikimammenn\nPajenn:Perrot - Bue ar Zent.djvu/263\nnomp e natur, abalamour d’imp da c’hellout mont, goude ar vue-man, d’e welet en e sked, ha nan hepken en e skeud, tâl ouz tâl, evel m’eman.\nEizvet devez a viz Ebrel\nAn den eürus Loeiz-Mari Grignion a Vonfort\nLoeiz-Mari Grignion a c’hanas en Montfort, eur gêrig vihan eus eskopti Sant-Malo, d’an 31 a viz genver 1673. E dud, daoust ma n’o devoa ket kalz a beadra, a c’hellas e gas da Roazon d’ar skol gant Tadou Kompagnunez Jezuz, hag ac’hane, o vezan m’en devoa c’hoant bras da vont da veleg, ec’h eas da gloerdi Sant-Sulpis, da Bariz, da genderc’hel e studi.\nD’ar 5 a vezeven 1700, e oe beleget. Tremen a reas abarde an de-ze ha darn eus an noz dirak ar zakramant, o c’hortoz, gant mall ha gant doujanz, an heur da lavaret e oferen gentan.\nArôk bezan beleg, en devoa diskouezet, meur a wech, kaout c’hoant da vont da brezek ar fe d’ar broiou pell : « Petra reomp-ni aman, a lavare alïes d’e gamaraded, e keit m’eman an eneou o vont da goll, a vilierou, en Indez hag er Japon ? »\nMes Doue e vire evit e vro, rak, siouaz, n’eo ket hepken er broiou pagan zo eneou o vont da goll, er broiou kristen zo ive.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/263&oldid=140516 »


Journal de Renaud Camus, mardi 18 septembre 2018\ncréée le mercredi 19 septembre 2018, 17 h 23\nmodifiée le mercredi 19 septembre 2018, 17 h 28Plieux, mardi 18 septembre 2018, une heure du matin. Quand je relis You Will Not Replace Us à onze heures du soir, je n’y vois ~~~’~~~ ~~~~~~~~~ ~~~~~~~, ~~~~~~~~~~~~~~~~~, ~~~~~ ~~~~~~ ~~~ ~~~~~, ~~~ ~~~~~~~~~~ ~~’~~~~ ~~~~~~~~ ~~’~~~~~~. ~~~~~~~~ je procède à ~~~ ~~~~~ ~~~~~~~~~~ ~~ ~~~~ ~~~~~~~ ~~~ ~~~~~~, ~~~ ~~~~~ ~~~~~~ ~~~ ~~~~~~~ ~~~~~~~~~~~ ~~~ ~~~~~~~~~, ~~~~~~~~~~~ ~~ ~~~~~~~~~~ ~~~~~~ ~~~ ~~~~~~~ ~~~~~~~~~~, ~~~ ~~~~~~~~~~~ ~~~~~~~. ~~~ dont m’ouvrant à ~~~~~~~ ~~~ dit :\n« ~~~ ~~~~~~~ ~~~~~~~~~ ~~~~ ~~~~~~~~~ ~~~ ~~~ ~~~~~ ~~~~~~~~~~~ ~~ ~~~~ ~~~~~~~ ~~~ ~~~~~~ ».\nQuoi ~~~’~~~ ~~~ ~~~~~, ~~~ ~~~~~ ~~~~~ ~~’~~~~~~ ~~~~~. ~~~ n’en suis qu’à ~~~ ~~~~~~~~~ ~~~~~~~ ~~’~~~~~~~~~, ~~~ ~~~~ ~~~~~ ~~~~~~ ~~’~~~~~~~ ~~ ~~~~ ~~~~~. ~~ ~~~~~~ ~~~~~~-~~~ ~~~~~~~~~, ~~~ ~~~ ~~~~~~~ ~~~~~~~~~ ~~ ~~~~ ~~~~~~~~~~, ~~~~ ~~~~~~~~~~ ~~~~~~~~~ ~~~~~~~ oubliés et les ~~~~~~~~~~~~ ~~~ ~~~~~~~~~~~~~~ ~~~~~~~~~~ ~~~~ ~~~~~~~~ ~~~~~~~~, ~~~~ ~~~~~ ~~~~~ ~~~~~~~~ ~~~~ ~~~~ ~~~~~~~~, ~~~ ~~~~ ~~~ ~~~~~~~ ~~~ ~~~~ ~~~~~~~, ~~~ ~~~~ ~~~ ~~ ~~~~~~~ ~~~ la rédaction. Je ~~~~~~~ ~~’~~~~~~~~~ ~~~ ~~’~~~~~~~~~~~~ ~~~~~ ~~~~ ~~~~~~~~~~~~ ~~~~~~~~~, ~~~ ~~~ ~~~~ ~~~~~~~~~ — ~~’~~~~ ~~~~~~~~~~~~~ ~~~ ~~~~ ~~~ ~~~~~~ : ~~~ ~~~ ~~~~~ ~~~~~~~ ~~~~~~~ ~~~~ ~~~ ~~~~~~~~~, la “bonne” ; ~~~ ~~~~~~~~~ ~~~~~~~~~ ~~~~~ ~~~~~ ~~~ ~~~~~~ ~~~~~ ~~’~~~~, ~~~ ~~’~~~~~~~ ~~~~~~ ~~~~~ ~~~~ autre.\nLa ~~~~~~~~~~~~~~ ~~’~~~~ ~~~~ ~~~~~~~, ~~~~~ ~~~~ ~~~~ ~~~~~ ~~~~ ~~~~~~~~~ ~~~ ~~~~~ et de la ~~~~~~~~~~~~~~ ~~~~~~~ ~~~~~~~ ~~~ ~~~~~~~~~, ~~~ ~~~ ~~~~~~~~. ~~’~~~ ~~~~~~ ~~ ~~~~~~~ ~~~ ~~~~, ~~ ~~~~~~~~ ~~~~~~~-~~~~~~~, ~~ ~~~~~~~~ ~~~~~~~~~, ~~ ~~~~~~~~~~~ ~~~~~~~~~, ~~ ~~~~~~~~ ~~~~~~, ~~ Jean-Luc Mélenchon, à ~~~~~-~~~~~~~~~ ~~~~~~~~ — ~~~~ ~~~~~~~~ ~~~~~ ~~~~~~~~~~~, ~~~ ~~~~ ~~~~~. ~~~~~~ ~~~~~ ~~~~~~~ ~~~ ~~~~ ~~~ ~~~~~~~~~~ ~~~~~~ ~~~~~ ~~~~~~, ~~~~~~ ~~~~ ~~~~~~~~~~~~~ ~~~ ~~~~~~~. ~~~’~~~~-~~~ ~~~~ est le plus ~~~~~~~ : ~~~~~, ~~~~~, ~~~ ~~~~~~~ ~~~~ ~~~~~~~~~~~~ ~~~~~ ~~~ ~~~~~, ~~~ ~~~ ~~~~~~~~~~~~~~ ~~~~ ~~~~~~~~~ ~~~~~ ~~~~ ~~~~ ~~~ ~~~~ ~~~~~~~ ~~~~~~ ~~ ~~~ ~~~~~~~~~~~~~~ ~~~ ~~~~~ prochain ? Ou de ~~~~~~~~~~~ ~~ ~~~~~~~, ~~~~ ~~~ ~~~ ~~~~ ~~~~~~ ? ~~~ ~~~ ~~~~~~~~~ ~~~~~~~~~~~ ~~~~~~~~ ~~~ ~~~~~~~~ ~~~~ ~~~ ~~~ ~~~~~ ~~ ~~~~~~~-~~~~~~~~~~ ~~~ ~~~~~ (~~~~~ Le ~~~~~~ Remplacement) ? Il me semble, ~~~~~ ~~’~~~~ ~~~~~ ~~~~~~ ~~~~ ~~~~~~~~~, ~~~~ ~~~ ~~~~~~~~~ ~~~ ~~~~~ ~~~~ ~~~~~~~~~ ~~’~~~ ~~~~~~ ~~~~~~ ~~~ ~~~~~~~~ ~~~~~~~~~~~ ~~~~ ~~~~~~~~~~ ~~~~~~~~~ ~~~~~ ~~’~~~~ ~~~~~~~ ~~~~~~~~, ~~~~~ dans la perspective ~~~ ~~~~~~~~~, ~~~ ~~~~~~ ~~’~~~ ~~~~~~~~~ ~~~~~~~ ~~~ ~~~~~~~~, ~~~~~~~~ ~~~ ~~~~~~~~~~, ~~~~~ ~~~ ~~~~~~ ~~~~ ~~~~~~~~~, ~~~~~~~~~~~ ~~ ~~~ ~~~~~, ~~~~~ ~~~~~ ~~~ ~~’~~~~~~~~ ~~~~~ ~~~~~~~ : d’où ma ~~~~~, ~~~~ ~~~~~ ~~~~ ~~~~~~~~~ ~~~~ ~~~~~~~~ ~~~ ~~~~~~~~~~ (~~~ ~~~~ ~~~~~~~~ ~~~ ~~~~~~~~~~~~ ?).\nvoir l’entrée du mardi 18 septembre 2018 et ses 2 images dans Le Jour ni l’Heure


Eilved sizunvez warn-ugent war ar bloaz B - Le Diocèse de Quimper et Léon\nAccueil - Eilved sizunvez warn-ugent war ar bloaz B\nEilved sizunvez warn-ugent war ar bloaz B\nEuz an 29 a vis Eost d’ar 4 a viz Gwengolo 2021\nEil sul warn-ugent war ar bloaz (B)\n1 Deuet euz Jeruzalem, en em vodas Farizianed hag eun nebeud Skribed en-dro da Jezuz.\n2 Gweled a reont lod euz e ziskibien o trebi o fréd gand o daouarn dihlan, da lavared eo : heb beza bet gwalhet ganto.\n3 Derhel a ra ar Farizianed hag an oll Juzevien zokén, da voaziou deuet dezo euz o zadou-koz, ha ne zrebont ket ma ne vez ket bet gwalhet mad o daouarn ganto. 4 O tistrei d’ar gêr euz plasenn ar marhad, ne zrebont ket ma n’o-deus ket strinket dour warno o-unan, ha meur a voazamañt all c’hoaz a heuliont deuet dezo a-berz o zadou-koz, pa vez kont da walhi kanafennou, podou, listri-arem.\n5 Goulenn a ra eta, ar Farizianed hag ar Skribed ouz Jezuz :\n— « Perag ne heuill ket da ziskibien giziou on tadou-koz ? Kemer a reont o frejou gand o daouarn dihlan ».\n–« Re vad e-neus Izaïaz greet e brofet diwar ho penn, tud faoz ahanoh, evel m’eo skrivet :\n« Enori a ra ar bobl-mañ ahanon,\n« diwar bég he muzellou eo avad ;\n« ema o halon pell diouzin.\n7 « N’o-deus priz e-béd al lidou a reont en enor din,\n« nemed reolennou-tud.\n8 « Lakaad a rit, a gostez, c’hwi ive, gourhemennou Doue, evid mired boazamañchou an dud ».\n14 Gervel a reas Jezuz neuze an dud, ha pedi anezo da dostaad outañ, hag e lavaras dezo :\n— « C’hwi oll, selaouit ahanon,hag intentit mad. 15 N’eo ket ar péz a zo er-mêz euz an dén, hag a ya ennañ, a hell lakaad anezañ da veza dihlan. Med ar péz a zeu er-mêz euz an dén, setu ar péz a ra dezañ beza dihlan ».\n(16)17 Pa oe eet Jezuz tre en ti, pell diouz an dud, e reas e ziskibien goulennou outañ diwar-benn ar barabolenn-ze. 18 Neuze e lavaras dezo :\n— « Ha c’hwi ive a vefe ’ta berr a spered ? Ha ne ouezit ket n’eus netra a gement a ya e-barz an dén a hellfe lakaad anezañ dihlan, 19 rag an dra-ze ne d-a ket en e galon, med en e gov, da veza distaolet er foz ».\nHag evel-se, e tisklêrie Jezuz e oa glan kement boued a zo. 20 Hag e lavare :\n— « Ar péz a zeu euz an dén, setu ar péz a vez louzet an dén gantañ. 21 Rag euz diabarz an dén, euz e galon eo e teu dezañ ar zoñj da ober an droug : ar vuhez diroll, al laeronsi, ar muntrèrèz, 22 an avoultriez, ar c’hoantègèz direiz, ar fallagriez, an tromplèrèz, an hudurnez, an avi, an droug-komz, an ourgouill, ar follentez dall. 23 Dond a ra an oll draou fall-ze euz an diabarz, hag e reont d’an dén beza dihlan ».\n— « Hirio eo kaset da benn ar homzou-ze euz ar Skritur emaoh o paouez kleved ».\n22 Rentet e veze testeni dezañ gand an oll, ha bamet e oant gand ar homzou leun a hras a zeue euz e henou. Hag e lavarent :\n23 Med lavared a reas Jezuz dezo :\n— « Moarvad, emaoh o vond da lavared din ar hrennlavar : Medisin, ro ar pare dit da-unan ! Klevet on-eus pebez traou kaer az-peus greet e Kafarnaom ; gra kemend-all amañ en da vro ».\n24 Lavared a reas Jezuz ouspenn :\n— « E gwirionez, e lavaran deoh : Profet e-béd ne vez digemeret mad en e vro. 25 E gwirionez, e lavaran deoh : Bez’ e oa kalz intañvezed e Bro-Izrael, en amzer Elïaz, pa jomas kloz an oabl e-pad tri bloaz hanter, ha pa oe eur gernez vraz dre ar vro a-béz. 26 Koulskoude, ne oe ket kaset Elïaz etrezeg hini e-béd anezo, med d’eun intañvez estren euz kêr Sarepta, e Bro-Zidon.\n27 « En amzer Elizeaz, e oa kalz tud lor en Izrael, hag hini e-béd anezo n’eo bet pareet, nemed Naaman ar Sirïad ».\n28 O kleved ar homzou-ze, ez ejont oll e fulor er zinagogenn. 29 Sevel a rejont en o-zav, ha bounta anezañ er-mêz euz kêr. Kas a rejont anezañ beteg penn eun tarroz euz an dorgenn, m’eo savet kêr warnañ, evid stlepel anezañ d’an traoñ.\n30 Med, tremen a reas Jezuz dre o-zouez, hag ez eas gand e hent.\n31 Diskenn a reas Jezuz e Kafarnaom, kêr euz Bro-Halilea, hag e veze, eno, o kelenn an dud d’an deveziou sabat. 32 Estlammet braz e vezent gand e gelennadurez, rag gand galloud eo e komze.\n33 Hogen, béz’ e oa er zinagogenn eun dén hag a oa ennañ spered eun diaoul hudur. Staga a reas da youhal a-bouez penn :\n34 — « A ! Petra a glaskez ouzom, Jezuz a Nazared ? Ha deuet out da gas ahanom da goll ? Gouzoud a ran piou out-te : bez’ ez out Sant Doue ».\n35 Gourdrouz a reas Jezuz anezañ :\n— « Ro peoh ! Kee er-mêz euz an dén-ze ».\nNeuze, e taolas an diaoul an dén d’an douar e-kreiz an dud, hag ez eas er-mêz anezañ heb ober tamm droug e-béd dezañ. 36 Kregi a reas ar spont enno oll, hag e lavarent an eil d’egile :\n— « Petra eo ar gomz-se ? Gourhemenn a ra gand galloud ha gand nerz d’ar sperejou hudur, hag ez eont er-mêz ».\n37 Hag e oa skignet ar vrud anezañ e pep leh tro-war-dro.\n38 Kuitaad a reas Jezuz ar zinagogenn, hag ez eas da di Simon. Bez’ e oa mamm-gaer Simon avad gwasket gand an derzienn vraz ; hag e oe pedet Jezuz da ober eun dra bennag eviti.\n39 Stoui a reas a-uz dezi, gourdrouz an derzienn, hag ez eas an derzienn kuit. Kerkent e savas ar vamm-gaer, hag e stagas da zervicha anezo.\n40 Da vare ar huz-heol, ar re oll o-doa klañvourien, gwasket gand kleñved pe glenved, a zigasas anezo dezañ. Hag oh astenn e zaouarn war bep hini, e roe Jezuz ar pare dezo.\n41 Mond a reas zoken droug-sperejou er mêz euz kalz a dud, en eur youhal :\n— « Te eo Mab Doue ! ».\nGourdrouzet e oent avad gand Jezuz, hag a zifenne outo komz, rag gouzoud a reent int-i, e oa Eñ ar Hrist.\n42 Pa oe deuet an deiz, ez eas Jezuz er-mêz beteg eul leh distro. Bez’ e oa kalz a dud war glask anezañ. Deuet beteg ennañ, e talhent warnañ evid miroud outañ da vond kuit diouto.\n43 Med lavared a reas dezo :\n— « Ar heriou all ive, e rañkan embann dezo Kelou Mad Rouantèlèz Doue, rag evid-se eo ez on bet kaset ».\n44 Hag e veze oh embann ar Helou Mad e sinagogennou Bro-Halilea.\nYaou 2 a viz Gwengolo\nAn dud eüruz Glaoda Laporte, Visant Rousseau, Nicolas Varron, Frañsez al Livec hag o hompagnuned, beleien ha merzerien\nYn 15, 18-21\n18 « M’e-neus ar béd kasoni ouzoh, e ouezot-c’hwi e-neus bet kasoni ouzin da genta.\n19 « Ma vijeh euz ar béd, e-nije bet ar béd karantez ouz ar péz a vije dezañ. Med n’oh ket euz ar béd ; me eo am-eus dispartiet ahanoh diouz ar béd, ha setu perag e-neus ar béd kasoni ouzoh.\n20 « Dalhit soñj euz ar gomz am-eus lavaret deoh : n’eo ket ar zervicher brasoh eged e vestr. M’o-deus gwall-gaset ahanon, e vezot-c’hwi ive gwall-gaset ganto.\n21 « Kement-se a raint deoh abalamour d’am ano, rag n’anavezont ket an hini on bet kaset gantañ ».\n1 Eun devez, e oa Jezuz war vord lenn Jenezared. Gwasket e oa gand eur mor a dud en em starde en-dro dezañ evid kleved komz Doue.\n2 Gweled a reas diou vag, hag a oa war vord al lenn. Diskennet e oa ar besketerien diwarno, hag e oant o walhi o rouejou.\n3 Sevel a reas Jezuz en unan euz ar bagou, an hini a oa da Zimon, hag e houlennas digantañ pellaad eun tammig diouz an aot. Azeza a reas, hag euz ar vag, e prezege d’an dud.\n— « Sko d’an donvor, ha taolit ho rouejou evid pesketa ».\n5 Respont a reas Simon dezañ :\n— « Mestr, goude beza poaniet e-pad an noz penn-da-benn, n’on-eus paket netra. Koulskoude, peogwir e lavarez, ez an da daoler ar rouejou ».\n6 Ober a rejont, hag e pakjont kement a besked, ma oa kroget o roued da veza freuzet, pe dost.\n7 Ober a rejont sîn d’o henseurted euz ar vag all, da zond da zikour anezo. Dond a rejont, hag e oa ken karget an diou vag, ma ’z eent dôn en dour.\n8 O weled kement-se, e penndaoulinas Simon-Pèr dirag Jezuz, en eur lavared :\n— « It pelloh diouzin, Aotrou, rag eun dén peher ez on-me ».\n9 Evid gwir, e oa kroget ar spont ennañ, hag ive er re all a oa gantañ, o weled na pegement a besked o-doa paket. 10 Ken spontet all e oe Jakez ha Yann, mibien Zebede, kompagnuned Simon.\nMed lavared a reas Jezuz da Zimon :\n— « Ne d-a ket da gaoud aon ! Tud eo a baki hiviziken ».\n11 Neuze, goude beza sachet o bagou d’an douar, ha dilezet pep tra ganto, ez ejont da heul Jezuz.\n33 En amzer-ze, e oe lavaret da Jezuz :\n— « Ober yun a ra diskibien Yann-Vadezour aliez, hag ober pedennou ; kemend-all ive diskibien ar Farizianed. Er hontrol, drebet hag evet e vez gand da re-te ».\n34 Respont a reas Jezuz dezo :\n— « Daoust ha gelloud a rit lakaad tud al lein-eured da ober yun, e-keid ha m’ema an Dén-nevez asamblez ganto ? 35 Med dond a raio deveziou ma vo lamet an Dén-nevez diganto ; neuze, en deveziou-ze, e raint yun ».\n36 Lavared a reas eur barabolenn ive dezo :\n— « Dén e-béd ne rog eun tamm diouz eun dillad nevez evid peñselia gantañ eun dillad koz. Peotramant, e vezo bet roget an hini nevez, ha ne vo ket a-zere ar peñsel tennet gand an hini koz.\n37 « Dén kennebeud ne laka gwin nevez e sehier-lèr koz ; a-néz, e lakaio ar gwin nevez ar zehier-lèr da darza ; fuillet e vo ar gwin, ha kollet ar zehier-lèr.\n38 Bez’ e rañker lakaad ar gwin nevez er zehier-lèr nevez.\n39 Nep piou bennag bet evet gwin koz gantañ, n’e-neus tamm c’hoant e-béd da gaoud hini nevez. Rag lavared a ra : Gwelloh eo an hini koz. »\n1 D’eun deiz sabat, e oa Jezuz o vond dre barkajou gwiniz ; hag e kutuille e ziskibien pennou-éd, da veza dizillet etre o daouarn ganto ha debret.\n2 Neuze, e lavaras lod Farizianed :\n— « Perag e rit-c’hwi ar péz n’eo ket aotreet ober da zeiz ar zabat ? »\n— « Ha n’ho-peus ket lennet petra a reas eur wech David, deuet naon dezañ ha d’ar re a oa asamblez gantañ ? 4 Mond a reas tre e ti Doue, kemered baraennou ar hinnig, debri e-unan diouto ha rei lod d’ar re a oa gantañ, pa n’eus nemed ar veleien beza aotreet da zrebi ar baraennou-ze ».\n5 Lavared a reas dezo c’hoaz :\n— « Mestr war ar zabat eo Mab an Dén ».


Degemer al lec’hienn > C’hoariva > Keloù > En em stummañ d’ar C’hoariva-Deskadurel\nEn em stummañ d’ar C’hoariva-Deskadurel\nAn eil staj-mañ a oa ken dedennus hag an hini kentañ ha Bernard Grojean a oa atav ken brokus evit treuzkas ar c’hoariva d’an holl : traoù simpl, anat hag efedus mat.\nAr stajidi o doa labouret start evit sevel abadennigoù c’hoariva. An holl destennoù kinniget gant ar stummer a oa bet troet e brezhoneg. Evit ar wech kentañ hon eus gallet pep hini dibab e yezh pe meskañ ar yezhoù evit c’hoari en un doare digemplezh.\nSpi hon eus e c’hellfemp sevel stajoù all gant ar c’helenner-mañ, stummañ tud all dedennet evit diorren an hentenn labour er skolioù hag en atalieroù evit lakaat tud yaouank d’ober c’hoariva.\nEvit kaout binviji evit en ober emaomp o sevel un dastummad testennoù (kinniget gant B. Grosjean) hag a vo troet e brezhoneg ha lakaet war lec’hienn C’hoariva.\nMa emaoc’h dedennet gant an hentenn-mañ, lârit deomp hag e c’hellimp reiñ titouroù ouzhpenn deoc’h.


Faustina Bordoni - Wikipedia\nFaustina Bordoni, poltredet gant Bartolomeo Nazari\nFaustina Bordoni (1697-1781), lesanvet "Faustina" hepmui, a oa ur ganerez ha mezzosoprano italian, hag unan eus brudetañ mouezhioù hec'h amzer.\n1.1 Deroù he micher\n1.2 Div rouanez\nGanet e oa e Venezia, ha savet e voe dindan gwarez daou vreur sonaozourien, Alessandro ha Benedetto Marcello. Studiañ ar c'han a reas gant ur sonaozour all, Michelangelo Gasparini.\nDeroù he micher[kemmañ | kemmañ ar vammenn]\nMeur a vloavezh e voe e servij an Dilenner Palatin, ha kregiñ a reas da ganañ e c'hoariganoù e Venezia e 1716, en Ariodante, savet gant Carlo Francesco Pollarolo, ha betek 1725 e c'hoariganoù gant Tomaso Albinoni, ar vreudeur Gasparini, Giacomelli, Leo, Orlandini, an daou bPollarolo, tad ha mab, ha Leonardo Vinci, e-touez un toullad re all. E 1718 ha 1719 e Venezia e kanas a-gevret gant Francesca Cuzzoni, a oa da vezañ he brasañ kevezerez.\nMeur a wech ez eas da ganañ da Reggio nell'Emilia, Naplez, Parma, ur wech da vihanañ da gêrioù Milano, Modena, Firenze. Kentañ ma kanas en Alamagn a voe e 1723, e München, e Griselda Torri. Er bloavezhioù 1720 e rae berzh ken na rae en hanternoz d'an Alpoù, evel e Vienna e 1725–26.\nDiv rouanez[kemmañ | kemmañ ar vammenn]\nKentañ ma kanas e Londrez a voe evel Rossane, en Alessandro, gant Handel, e mae 1726, war un dro gant Senesino ha Cuzzoni. Peder gwech all e kanas e nevezintioù Georg Friedrich Händel : Alceste en Admeto ha Pulcheria en Riccardo Primo (e 1727), hag Emira e Siroe hag Elisa en Tolomeo, e 1728. Kanañ a reas en un adc'hoariadenn eus Radamisto, hag e c'hoariganoù savet gant Ariosti ha Giovanni Bononcini. D'ar 6 a viz Mezheven 1727, e voe cholori bras er c'hoariva King’s Theatre, e Haymarket, dirak ar briñsez Caroline, priñsez Kembre. O c'hoari Astianatte e oad pa gorogas reuz etre he heulierien ha re Cuzzoni, ken na voe kann, a-hervez, etre an div vaouez war al leurenn.\nHervez enklaskoù nevez zo eo bet lakaet anat eo harperien ar c'hanerezed a oa en em zalc'het fall, ha n'eo ket ar c'hanerezed o-unan, o devoa labouret a-gevret a-raok en Italia, hag a zalc'has d'ober evit ar Royal Academy betek ar c'houlz ma rankas ar renerien serriñ an ti en 1728, en abeg d'ar bern dle.\nFaustina Bordoni, poltredet gant Rosalba Carrera\nKontrol da Guzzoni, ne zistroas ket Faustina da Vro-Saoz ken. Etre 1728 ha 1732, e kanas e kêrioù bras Italia, e Venezia dreist-holl. E 1730, e timezas d'ar sonaozour alaman Johann Adolf Hasse, ha bloaz goude e voen pedet da lez Sachsen, hini ar roue Augustus II, a oa e Dresden. Berzh a reas Faustina eno e c'hoarigan he fried, Cleofide. Hervez Pietro Metastasio e oant "ur c'houblad eus ar re blijusañ".\nHasse a chomas tregont vloaz e lez Sachsen, hag e bried a ganas da vihanañ pemzek eus e c'hoariganoù savet etre Caio Fabricio e 1734 ha Ciro riconosciuto e 1751.\nAdtapet diwar « https://br.wikipedia.org/w/index.php?title=Faustina_Bordoni&oldid=1855407 »\nKemmoù diwezhañ degaset d'ar bajenn-mañ d'an 7 Du 2019, da 06:45.


Diwan - Stad mallus ar brezhoneg !\nDegemer > Stad-mallus-ar-brezhoneg\nKemennadenn a-berzh Unanet evit ar Brezhoneg\nKelc'hlizher Ministerezh an Deskadurezh Stad diwar-benn kelenn ar yezhoù rannvro, diviz war heñchañ ar budjed gant ar Rannvro da "greñvaat ar strivoù evit yezhoù Breizh", emglev Stad-Rannvro : degouezhioù krennus a-benn an daou viz a zeu e-keñver stad mallus ar brezhoneg !\nE-giz m’en doa kemennet ar c’hentañ ministr d’ar 15 a viz Gwengolo kent, goude mennad disfiz diouzh al lezenn Molac dirak kuzul ar vonreizh e oa bet embannet diriaou er Gazetenn Ofisiel ur c’helc’hlizher nevez diwar-benn kelenn ar yezhoù rannvro e Bro Frañs, goude ul labour a-stroll etre Ministrerezh an deskadurezh stad, an ofisoù publik ar yezhoù rannvro, rouedad ar skolioù dre soubidigezh e yezhoù rannvro ha kevread ar rouedadoù kelenn divyezhek publik.\nKeñveriadur feur ar c’helenn divyezhek evit ar brezhoneg hag ar yezhoù all er c’hentañ derez\nA-berzh : Ofis publik ar brezhoneg\nCommuniqué - Circulaire, budget, convention - Urgence linguistique pour la langue bretonne ! 17/12/2021\nKemennadenn - Kelc'h lizher, budjet, emglev - Stad mallus ar brezhoneg ! 17/12/2021\nCommuniqué Eskolim - Circulaire du Ministère sur l'enseignement immersif - 17/12/2021\nGerioù-alc'hwez stag : convention état région langue bretonne\nDaoust da gomzoù brav ar Rektor e Kuzul Akademiezh ar Yezhoù Rannvro d’an 18 a viz Genver diwar-benn an emziviz, kinnigoù ar rannvro...\nAr rouedadoù kevredigezhioù (Diwan, Divyezh Breizh : Kevredigezh rannvro tud ar skolidi evit ar c’helenn ar/e brezhoneg er skolioù...\nA-raok an dilennadeg rannvro o doa stourmet ar c’hevredigezhioù (Diwan, Div Yezh Breizh, Divaskell Breizh, Kelennomp, Kevre Breizh)...\nEmañ ar vakañsoù Nedeleg o tostaat ! Ur mare brav evit en em gavout asambles ha bezañ kengret gant ar re all. Lakaomp war wel neuze...


Daoust hag emañ kalkuloed Breizh war o zalaroù ? | Becedia\nDaoust hag emañ kalkuloed Breizh war o zalaroù ?\nKevre evit gwarez al laboused (KGL)\nAozer : Gael Briand / C’hwevrer 2021\nEvned dibar eo ar c’halkuloed, a vez graet boc’haniged dioute ivez, pa n’o c’haver neblec’h hend-all war dachenn europat ar Stad c’hall nemet e Breizh, er Jentilez war aodoù Bro-Dreger. Arouez kêr Perroz-Gireg int deuet da vezañ, a weler war he c’hirri boutin zoken. Nec’hus eo avat gwelout pegen buan ez eont war goazhañ hiviziken.\nFraterculae arcticae eo o anvioù latin, da lâret eo « breudeur bihan an Arktik », izili an alkidaed, koulz hag an Irvi Beg plat (Alcae tordae) hag an Irvi Beg hir (Uriae aalge). Bezañ zo dioute evned bihan rond 30 cm dezho ha 60 cm eus beg unan o divaskell da veg eben. Aezet eo o anavezout a-drugarez d’o figos livet-kaer ha d’o zreid palm (ha pa gavont gwelloc’h ober gant o divaskell evit neuial). Kredet e vije gwelout ur gabell zu war o c’hein ne vije dizoloet ganti nemet o abrantoù, o divjod hag o c’hof, gwenn-kann anezhe. Abalamour da gement-mañ moarvat e vez graet « macareux moines » dioute e galleg.\nPrantadoù kriz zo bet d’ar c’halkuloed, bet war-nes mont da get meur a wech. Etre 10 ha 15 000 dioute a oa bet renablet e 1900 eus ar Jentilez da Enez Houad. Chaseet e oant bet en XIXvet kantved gant tud ar vro a zebre koulz o c’hig hag o vioù, ha gant bigrierien binvidik deuet eus broioù all. E miz even 1911 e skrive an Ao. Loiseau : « C’hwennet eo bet trevadenn kalkuloed Enez Rouzig, re bar da leur ur voserez anezhi. Lapousedigoù marv hag uioù brein dilezet zo bet tennet ganeomp diouzh o garidennoù. N’eus bet kavet nemet tri evn bev ganeomp : ur vamm en gor hag ur par e-tal ul lapousig oadet a eizh pe dek devezh. Kontet zo bet deomp gant hon martoloded e oa deuet daou pe dri den eus Pariz eizhteiz araokomp, bet dilestret gante war an enezenn ur c’hasedad 60 kg a dennoù. Ne oant aet kuit eus an enezenn nemet pa oa bet tennet an holl anezho war ar paour-kaezh evned-se, dres pa deuent da vagañ o lapousigoù war o neizh. Degaset e oa bet gante o c’horfoù marv (un tri c’hant bennak, hervez kont) e Perroz ha taolet e oant bet eno war an aod. N’eus bet kaset gant an aotrouien-se, chaseourien galonek loc’h bras enno (!) nemet unan pe zaou anezhe. Hervez kont e teu ar jostromed-se bep bloaz da lazhañ kalkuloed a vil vern tra ken nemet evit o flijadur vil (…) ». Un danevell-chaseal savet gant bigrierien a-seurt gant ar re-se a gaver er gelaouenn La chasse illustré deus ar 7 a viz mae 1881.\nEstroc’h evit e Breizh e veze chaseet kalkuloed avat. E Bro ar Skorn hag en Inizi Feroe paneveken, e lec’h e vezent debret gant an annezidi. Abalamour d’ar prantad chase-se avat, evit plijadur un nebeud pinvideien, e oa bet krouet Kevre Gwareziñ an Evned (LPO) e 1912 ha savet ur warezva brevez evit an evned gant ar gevredigezh-se. A-drugarez d’ar stourm bet kaset gant an evnoniourien e oa bet lakaet Gwarezva ar Jentilez da warezvra vroadel an natur e 1976.\nEn deizioù a-vremañ e talc’h ar c’halkuloed da vont war roueshaat, dezho da vezañ gwarezet ez-ofisiel koulskoude. En hañv 2016 n’eus bet renablet - gant kreizenn wareziñ an LPO en Enez-Veur (war gomun Pleuveur-Bodoù) - nemet 130 koublad anezhe war Enez Rouzig, an enezenn nemeti a vez annezet gante, pa oa 8 000 anezhe er bloavezhioù 1950. Al lanvioù du a oa bet saotret aodoù Breizh gante zo kaoz a gement-mañ ha, gwashoc’h c’hoazh hiviziken, an hin o vont war dommaat. Bep ma kresk an temperadur ec’h a ar pesked kuit da lec’h all ken e rank an evned nijal pelloc’h-pellañ da glask o boued, en tu all d’o nerzhioù alies. Ha pa c’hell kalkuloed mont da 25 vloaz e talc’hont da goazhañ eta pa ne vez dozvet nemet ur vi ar bloaz gante eus fin miz ebrel da viz mae.\nGant ar razhed a gaver puilh war an inizi ha gant ar gouelaned a vez o paotaat a-drugarez d’an toulloù-lastez digor d’ar seizh avel e vezont taget ouzhpenn-se, seul aezeoc’h d’ar breizherien-se kloukañ al lapousigoù pa vez ar re deuet o c’hlizika m’emañ o neizioù war an douar.\nHa, gwazh a-se c’hoazh, en em goll alies ar re vihan pa zinijont evit ar wech kentañ, sachet gant gouleier an aod pa rankjent nijal war-zu an donvor da zeskiñ boueta. Ken gwir all eo an dra-mañ e Bro ar Skorn e lec’h e kustum ar vugale, hiviziken, da vont diouzh an noz da glask ar c’halkuloed bihan bet kollet o hent gante en arvar o buhez, d’o serriñ e kasedoù kartoñs kent o leuskel da vont an deiz war-lerc’h.\nBet troet diwar ar galleg gant : J-D Robin


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/416 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/416\nII. TIMOTEUS, II.\n(10) hag a zo bet discleriet breman dre zonedigez hor Zalver Jesus-Christ, pehini hen deuz distrujet ar maro, hag hen deuz rentet anat ar vuez hag an immortalite dre an Aviel, (11) evit pehini ez oun bet lakeat da brezeger, da abostol, ha da zoctor ar Jentiled. (12) Abalamour da ze ive eo e souffran an traou-man ; koulskoude n’em euz ket a vêz, rag gouzoud a ran en piou em euz credet, hag em euz an assurans penaos, dre he c’halloud, e viro beteg an deiz-ze ar pez em euz fiziet enhan. (13) Dalc’h mad er feiz hag er garantez a zo en Jesus-Christ, ar model euz an instructionou mad ec’h euz klevet ganen. (14) Mir, dre ar Spered-Santel pehini a ra he zemeurans enomp, an dra vad-se a zo bet roet d’id da ziwall.\n(15) Gouzoud a rez ez oun bet dilezet gant ar re holl a zo en Azi, e-touez pere ema Phyjell hag Hermojen. (16) Doue da rei trugarez da famill Oneziphor ; rag alies hen deuz va c’honsolet, ha n’hen deuz ket bet a vez euz va chadennou. (17) Er c’hontrol, pa’z eo bet e Rom, hen deuz va c’hlasket gant kalz a boan, hag hen deuz va c’havet. (18) Ra zeui an Aotrou da rei dezhan ar c’hras da gaout trugarez digant an Aotrou en deiz-ze. Ha te a oar gwelloc’h eged den all e-bed, pegement eo bet util d’in en Ephesus.\nDEUZ eta, te, va mab, da grenvaad er c’hras a zo en Jesus-Christ. (2) Hag an traou ec’h euz klevet ganen, dirag kalz a destou, laka anezhe etre daouarn tud fidel, pere a vezo ive capabl d’ho diski d’ar re all. (3) Te eta, gouzanv ar poaniou evel eur zoudard mad da Jesus-Christ. (4) Den e-bed pa vez er brezel, na zeu d’en em luya gant traou ar vuez-man, evit plijoud d’an hini hen deuz he anrollet evit ar brezel. (5) Hag ive, mar deu unan-benag da gombatti er c’hourennadegou, ne vez curunet nemed combatet hen defe hervez al lezennou. (6) Red eo d’an tiec labourad, araog dastum ar frouez. (7) Taol evez ouz ar pez a lavaran, ha Doue da rei d’id skiant en pep tra.\n(8) Dalc’h sonj euz a Jesus-Christ, savet a-douez ar re varo, ganet euz a raç David, hervez va Aviel, (9) evit pehini e souffran poan, beteg beza liammet evel eun torfetour, mes ger Doue n’eo ket liammet. (10) Kement-se a zo caoz ma c’houzanvan an holl draou\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/416&oldid=125545 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Declan Breathnach) (KildareStreet.com)\nResults 1-20 of 837,079 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Declan Breathnach)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Declan Breathnach)


Sketla Segobrani vol1/Rann 20 - Wikimammenn\nSketla Segobrani vol1/Rann 20\nX3 (Emil Ernod, Meven Mordiern, Frañsez Vallée)\nPrud’homme, 1923 (Kenta Kevrenn, p. 85-87)\n◄ EIL LEVR : Teutatis Diwar-benn ar benrouanez a renas war ar vro-Wenn Ar Bagadou a zeuas eus ar vro-Wenn ►\nDiwar-benn ar benrouanez a renas war ar vro-Wenn.\nDaouzek roue-meur a renas war ar vro-Wenn adalek ma voe savet ar rouantelez gant Teutâtis ha Lugus, mab Kênos, beteg an deiz ma voe rannet ar vro ha diskaret e dismantrou e-kreiz tenvalijenn ar maro. Ar re-man eo anoiou an nao kenta eus ar roueed-ze a vesas ar remziadou gwenvidik a ouenn Vanos. Diouz renk e rôan anezo dre m’o deus en em warlerc’hiet, o teraoui dre an hena hag o tibenni dre an nesa d’eomp :\nSenodonnos, Senorix, Senokondos, Kavaros, Matidonnos, Epatix, Marotigernos, Tigernomagalos, Eparios .\nEn trede bloavez eus rouantelez Epatix eo e c’hoarvezas ar genta divrôadeg war-du ar C’hornog ; neuze eo ec’h embregas da bobla bro ar Goularz ar bagad a voe henchet gand an alc’houeder drantik. En amzer ar roue Eparios, ar c’houec’hvet bloavez eus ar renadur anezan, eo e voe tremenet harzou ar vro-Wenn gand an Tri Den Kollus hag an tri c’harrad gwallou anezo, renet gant teir merc’h an Amc’houlou. Er mare-ze eo e voe kaset da benn ar pez a zo bet anvet gand an hen-danevellou « an disrannadeg-veur », ma kimiadas Nemetos, mab Tigernomagalos, war-du ar C’huz-heol, a-gevret gantan triouec’h mil a dud, ken paotred ken merc’hed, eus penna tiegeziou ar vro. Hag eun darn eus ar re a oa chomet er vro-Wenn en em savas ouz ar roue Eparios, ouz ar vibien hag ar merc’hed anezan, o doa digemeret ha skignet an nevezentiou a-ziavaez-vro, ha brezel a rejont ouz an eil darn. Gand ar rann-galon ar roue Eparios en em lazas, hag an daouzek mab hag an ugent merc’h anezan, kouezet er stourmad ouz an ti-roue, a voe losket o c’horfou e-kreiz an tan-gwall a bulluc’has an ti. Neuze, deut an trec’h ganto, ar re a oa a-du gant derc’hel giziou ar vro a anvas da roue-meur eun den a ouenn c’hlan ; nemet a stad izel a-walc’h e oa-hen, dilufr e ano hag e nesanded, dre m’o doa ar pep brasa eus an tiegeziou uhel, a vage danveziou-rouanez, kimiadet gant Nemetos ha m’oa bet gounezet gand an nevezentiou-diavaez ar re anezo a oa chomet er vro. Gaisorix a raed eus ar roue nevez, ha daou roue all a zeuas war e lerc’h, Kortoros ha Vidukos. En amzer Vidukos eo, en navet bloaz eus e renadur, ez eas diouz ar vro-Wenn ar seizvet ha diweza bagad deut eus ar Reter da vro ar Goularz, an hini a voe ambrouget gand ar bleiz Orgetos.\nGoude Vidukos ne voe ken a roue-meur d’ar vro-Wenn war e lerc’h, direizet m’oa ar vro gand an dizunvan hag an diren, pa zigemere darn an holl c’hiziou estren, darn lod hepken anezo, ha m’edo darn all ouz o argarzi en holl d’an holl. E skeud an dizunvaniezou-ze, ar c’hasoniou a voe hadet ganto hag an emstourmadou a zeuas da heul, en em zilas ar varc’hadourien diavaeziad beteg e doun ar vro, oc’h anavezadenni henchou ha gwenodennou, o jedadenni penn-kêriou, krenvlec’hiou, tïez a-skign, o veizadenni niver ar vrezelourien, o hoala, o vreina an darnvuia eus an uhelidi, eus ar roueed hag ar pennou, o saotra kalon hag ene ar yaouankiz. Hounnez e voe ar genta gwalenn. Eun nebeut bloaveziou goude-ze, war roudou ar varc’hadourien o henche, e tigouezas ar vrezelourien estren a beurwastas ar vro-Wenn oc’h ober enni a beb doare taoliou fero. He feuz-dibobla a rejont dre lazadegou bras, hag e kasjont ganto da sklaved eur maread paotred ha merc’hed yaouank a-gevret gant pennou-chatal diniver. An eil gwalenn e voe ze. An drede gwalenn e voe an naonegez hag ar c’hlenvedou a beurvarras war ar c’henta gwall gand ar varc’hadourien hag ar vrezelourien. Adarre en em astennas war ar maeziou diboblet ar gouelec’h gand e bradou milvleuennek hag e goadou dilavar hep kan evned ; hag en em vantellas gant geot ha deil glas an douar bet douret a wad ha warnan dismantrou mogedet hag eskern gwenn o krina. Hag ar re zibaot-kaer o doa en em viret ouz al lazadegou, ouz ar sklavadegou, ouz ar vosenn hag an naonegez, a renas eur vuhez reuzeudik, kuzet e doun douna ar c’hoadou pe en enezennou ar paludou. Pa n’o doa ken a zaout, beva diwar gig gouez, gwriziou ha frouez a rankjont ober, a-skign aman hag ahont dre diegeziou kevre ebet kenetrezo ; war zisleberi ez ejont gand an dienez, oc’h ankounac’haat tamm-ha-tamm kement o doa desket digand o zadou, kement a oa bet kelennet d’ezo gand an doueed.\nSetu aze istor ar vro-Wenn evel em eus gallet e verr-zastum diwar ar c’hanennou koz hag an danevellou a zo bet miret gant henaourien ha gouizieien pobladou ha meuriadou Keltia. Breman e stagin da zibuna hiroc’h kudennad an divrôadegou, donedigez ha diazezidigez ar seiz strollad war aod ar Goularz hag e bro an Teir Stêr.\nAr Bagadou a zeuas eus ar vro-Wenn.\nEur boaz leun a furnez eo a reize an ermaeziadegou e-touez diskennidi Manos er vro-Wenn. Evel n’halle maga an douarou ma vevent warno nemet eun niver peuz-verr a dud hag a loened, bep bloaz, da zeiz kenta an nevez-amzer, en em zastume holl dreist-niver o faotred hag o merc’hed yaouank e frankizennou ar c’hoad. Eno, dirag ar roueed ha henaourien ar vrôad, e vezent unanet dre zimezi gand o c’herent. Goude-ze, an holl yaouankizou-ze, dibarzet dre an teurel-prenn , dibabet gand an doueed, en em ranne dre vagadou hag a zilenne o renerien. Gant pep bagad ez ae, en ounnered, kojened, ebeulien hag ein, al lodenn a zigoueze dezi a-ziwar pennou nevez-vet eus chatal Manos. Samma a raent war girri o doa stummet e-pad ar goanvan holl draou o doa ezomm, anezo evid eun darn binviou diwar o dourn o-unan, evid eun darn all traezou-envor profet d’ezo gant kerent ha keneiled. O kimiadi diouz an holl hag oc’h aspedi Teutâtis ma teuje ganto an dro da vad, e kemerent penn o hent, bagol, drant, her kenan gand o nerz, o yaouankiz, o flanedenn. Ragaroueziet war o hent gant nij an evned,\n↑ Diwar-benn talvoudegez an anoiou-ze, sellout D’Arbois, Noms gaulois.\n↑ An teurel-prenn gand ar Gelted, Rev. celt., 1881, p. 195 (iwerzoneg erannchur ; 1895, p. 313-4 (kerneveg teulel prenn, brezoneg prenndenn); 1913, p. 262 ; Annales de Bretagne, 1905, p. 350. Gand ar C’hermaned, Tacitus, Germ. 10. Gand ar Skuthed, Herodotos, IV, 67. Gand Italiaded an Hen-amzer (tollere sortes) Rev. de l’hist. des religions, 1909, II, p. 154.\nAdtapet diwar « https://br.wikisource.org/w/index.php?title=Sketla_Segobrani_vol1/Rann_20&oldid=163616 »\nDernière modification le 7 Eos 2020, à 15:21\nKemmoù diwezhañ degaset d'ar bajenn-mañ d'an 7 Eos 2020, da 15:21.


en em gavout - Wikeriadur\nSavet diwar ar rannig-emober en em hag ar verb kavout.\nen em gavout /Distagadur ?/ verb raganv (displegadur)\nPa ouemp en em gavet, an Aoutrou de Kerbalanek a roaz da bep hini ac'hanomp he gevridi. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 20.)\n(Gant un araogenn lec'hiañ « e, dirak, war,... ») degouezhout en ul lec'h bennak.\nNe deas ket pell, rak, en em gavet e-kichen an nor, e rankas chom eno, prennet hag alc'houezet e oa en diabarz. — (G. MILIN, Gwechall-goz e oa..., Kemper, 1924, p. 9.)\nP'en em gavjont e-kreiz an enez , ... — (G. MILIN, Gwechall-goz e oa..., Kemper, 1924, p. 60.)\nUr wech ec'h en em gavas, dirak toull hon dor, daou zen truilhek liv an dienez warno, ur paotr termaji hag e wreg gant un ours d'o heul. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 110.)\nP'en em gavas adarre er gêr, emede an oad da fortuniañ. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 9.)\n(Gant « gant ») Kejañ ouzh unan bennak.\nUr rejant kozh, war a gonter, en em gavas un deiz gant unan eus an dud yaouank a yoa bet gantañ er skol. — (Sarmoniou an Aotrou Quere, dastumet ha renket gant an Ao. Jezegou, Kastellin, 1906, p. 43.)\nEn em gavout a reas gant ur c'houer o tont eus ar brouskoad gant ur gazeliad aozilh. — (Jakez Riou, Geotenn ar Werc'hez ha danevelloù all, Al Liamm, 1957, p. 65.)\n(Diwar-benn stad an dud) Dont da vezañ.\nHi a oa aet skuizh, hag, en un taol, ar re all en em gavas skuizh ivez. — (Jakez Riou, An Ti Satanazet, Skridoù Breizh, 1944, p. 116.)\nMet hep labour en em gaven atav. — (Frañsez Kervella, Dindan Gouriz ar Bed, Mouladurioù Hor Yezh, 1985, p. 5.)\ngant ar verb-skoazell kaout:\nEn em gavet em eus ivez get meur a spontailh. Etrezomp e brezhoneg 1984-1986/26\nAdtapet diwar « https://br.wiktionary.org/w/index.php?title=en_em_gavout&oldid=318911 »\nKemmoù diwezhañ degaset d'ar bajenn-mañ d'an 27 Gou 2021, da 06:33.


Thierry la Fronde a zo ur stirad skinwel gall, 52 rann a 25 munutenn enni. Skignet eo bet eus an 3 a viz Du 1963 betek ar 27 a viz Meurzh 1966 war RTF Télévision ha goude war chadenn gentañ an ORTF, da Sul da noz.\nE 1360 emañ roue Frañs, Jean II, e dalc'h ar Saozon. Priñs Kembre, Edouarzh a Woodstock, mab henañ ar roue Edouarzh III a Vro-Saoz, en deus aloubet ul lodenn vat eus rouantelezh Frañs.\nUn aotrou yaouank eus Sologne a ziviz stourm ouzh ar Saozon ha dieubiñ e roue.\nTrubardet eo un deiz gant e verour, Florent de Clouseaules, a werzh anezhañ d'ar Saozon gant ar c'hoant lakaat e arigrap war e zouaroù. Prizoniet eo en e gastell. O vezañ ma anavez mat al lec'h e teu a-benn da dec'hout buan gant sikour ul laer.\nEvel-se e krog e droioù-kaer. Kantren a ra er c'hoadoù ha bodañ ar ra ur vandennad kompagnuned kavet gantañ war e hent ha prest d'e sikour en e stourm : Bertrand, Jehan, Pierre, Judas, Martin, Boucicault hag Isabelle.\nO vezañ m'eo ar vatalm e arm karetañ e tibab bezañ anvet « Thierry la Fronde ».\nBrudet eo sonerezh ar stirad, La Marche des compagnons, bet savet gant Jacques Loussier.\nTudennoù hag aktourien[kemmañ | kemmañ ar vammenn]\nJean-Claude Drouot a zo Thierry de Janville, lesanvet « Thierry la Fronde »\nPierre Guillermo a zo Thierry la Fronde bugel\nCéline Léger a zo Isabelle\nRaoul Billerey a zo Gauthier\nRobert Bazil a zo Boucicault\nFernand Bellan a zo Judas ar c'homedian\nJean Gras a zo Bertrand ar barazher\nClément Michu a zo Martin ar botaouer-koad\nRobert Rollis a zo Jehan al laer\nBernard Rousselet a zo Pierre ar barzh\nJean-Claude Deret a zo Florent de Clouseaules\nAdtapet diwar « https://br.wikipedia.org/w/index.php?title=Thierry_la_Fronde&oldid=1822839 »


Buhez ar Zent. pages 566, 567, 568, 569. Encyclopédie Marikavel.\npages 566, 567, 568, 569\nAn impalaer Valerian en de voa douget eul lezen neve (258) eneb ar gristenien : «An eskibien, ar veleien hag an, avielerien a vezo laket d'ar maro kerkent ha ma vefont anavezet; ar senatourien, an noblanz hag ar varc'heien eus Rom a gollo o renk hag o madou; ha ma talc'hont d'en em zisklerian kristen goude an dra-ze, e vefont dibennet; - ar gwrage a renk uhel a vezo ive lemet digante o madou ha kaset en harlu; - servijerien an impalaer o devo anzavet bezan kristen arôk al lezen-man hag o devo dalc'het goude, a vezo ive lemet digante o madou, ha goude, chadennet ha kaset war douarou ar gouarnamant evit o labourât evel sklavourien. » Al lezen ne gomze ket eus ar bobl nag eus an dud a renk izel. An impalaer ne skoe nemet war ar penn. Gouzout a rê, pa vije diskaret ar veleien, an noblanz ha servijerien ken galloudus ar palez, petra raje goude ar bobl hep penn, heb arc'hant, heb iliz ? Ahend-all, ar bobl a oa kabestret dre eul lezen-all, douget er blavez arôk (257). « Kement-hini en dije c'hoantaet adsevel eur sosiete freuzet dre urz ar gouarnamant, pe ober asambleou, pe derc'hel da zarempredi ar berejou, a vije baroet. »\nAl lezen douget gant an impalaer, ha votet gant ar Senat eus Rom, a oe raktal laket en impli. Eskob Rom, ar pab Sixt, ne zaleas ket da vezan tapet epad ma oa o prezek d'an dud fidel, en bered Pretextât, ha gantan e oe paket ive ar c'houec'h avieler a oa endro d'ezan evit an ofis. Kondaonet a oe da vezan dibennet el lec'h m'oa bet tapet. Laurans, an avieler bras, ne oa ket war al lec'h pa c'hoarvezas an dra-ze. Kerkent ha ma klevas, e tiredas da lavaret kenavo d'e eskob ha d'e dad.\n- Tad, emezan, da belec'h ez et-c'houi heb ho mab ? C'houi, eskob, da belec'h ez et-c'houi heb hoc'h avieler ? N'oc'h ket boaz da ginnig ho sakrifis heb ho ministr ! Ha displijet am eus-me d'ec'h ? Daoust ha ma c'havet ho peus digalon eun dro bennak ? Breman eo d'ec'h gwelet ha kalonek eo an hini hoc'h eus fiziet ennan ar garg da rannan gwad ar C'hrist, hon Otrou ?\n- Sec'het ho taerou, ma mab, arespontas an Tad San tel, n'ho tilezan ket; brasoc'h stourmad evit ma hini a zo ouz ho kedal. Me zo koz; ar boan am bezo da c'houzanv a veza skanv; mes c'houi zo yaouank, hag eur viktor brasoc'h ha gloriusoc'h ho pezo da c'honid war hon enebourien, A-benn tri devez e heuilhfet ac'hanon.\nLaurans a vije gallet kregi ennan war an tol; mes ar vourrevien o devoa eur mennoz-all ha n'o devoa ket c'hoant d'hen diskuilh re abred. An neuz a rejont da vezan dall ha bouzar epad ma komze an daou zant. Sant Sixt a oe diskennet er c'hatakombou ha dibennet war ar gador m'oa bet ken alïes azezet warni evit kelenn e bobl. Pevar eus an avielerien a c'houzanvas eun hevelep maro war e lerc'h. An daou avieler-all a, oe ive merzeriet er memes devez, mes en eul lec'h-all.\nGoude merzerenti ar pab, an impalaer a c'hoantaas kemer kement a oa d'an Iliz. Diskaret ar penn, sosiete ar gristenien, war e veno, a oa dismantret. Rak-se, kement a oa d'ar sosiete-ze a dlee dont d'ar gouarnamant. An digare-ze n'en devoa na muioc'h na nebeutoc'h a dalvoudegez eget hini gouarnamant ar Frans, en de a hirie. Fazian 'rê; rak herve lezen Rom, ar sosieteou, ar re zoken n'o devoa, en doare ebet, etre ar gouarnamant, eur wech freuzet, a c'halle rannan etre an dud a oa enne kement o devoa; hag an treo n'hallent ket bezan rannet a dlee bezan gwerzet hag ar priz loden net etre ar sosietourien. Setu penôs e oa al lezen. Mes petra eo al lezen dirak an nerz ? Ar gouarnamant, goude laerez o madou, douar ha tïe, a falveze gantan breman kaout o arc'hant.\nMes n'halle ket ober an dra-ze heb an avieler bras. An avieler kentan en devoa ar garg eus an holl vadou, ha d'ar mare-ze, etre ar gristenien gentan, kalz treo a oa boutin. Hen oa ar gouarner bras. Ar veleien, an dud fidel, an intanvezed, ar vinored, ar beorien, en eur ger, kement-hini\na c'hede o bevanz diouz an Iliz, kement-hini a laboure war-dro ar berejou hag an ilizou, a oa dindannan. Rak-se, renk an avieler bras a deue dioustu goude hini ar pab, hag hen eo a gemere e blas, peurvuian, pa varve.\nAvieler sant Sixt oa Laurans. Espernet oa bet, hen gwelet hon deus, en esper e teuje da anzav d'ar gouarnamant pelec'h e oa madou an Iliz.\nGalvet dirak prefed Rom, Kornelius Sekularis, heman a roas urz d'ezan da zigeri tensoriou an Iliz ha d'o lakat etre daouarn ar gouarnamant. Ar zant a c'houlennas amzer evit ober an invantor aneze. Tri devez a oe roët d'ezan. Laurans a stagas gant al labour raktal hag a rannas etre ar gristenien ezommek kement a chome c'hoaz etre e zaouarn. Neuze e kemennas d'eze holl en em gavout d'an trede devez, dirak ti al lez-varn.\nD'an devez merket, Laurans, ouz e heul holl beorien Iliz Rom, tud mac'hagnet, dall, kamm, notet o izili. a yeas dispont dirak ar prefed.\n- Setu aman, emezan, tensoriou an Iliz; ouz o bevan hag o gwiskan, e tastumomp en nenv pinvidigez vras.\nKounnaret, ar prefed a roas urz ma vije diwisket ha skoet gant skourjezou, begou houarn d'eze. Daoust d'e gorf freuzet ha d'ar gwad o poulladan dindannan, ar zant a chome laouen; ne finve nemet e vuzellou; pedi a rê e Zalver Jezuz. Ar prefed ne zigounnare ket.\n- Gouzout a ran, emezan, e c'hoantaez ar maro; mes ne fell ket d'in e varvfes prim; da boaniou a vezo padus.\n- C'hoantât a ret ma spontan; mes an Doue a zervijan a zo ganin; n'am eus aon ebet rak ho tourmanchou.\nHag epad ma skoed warnan gant bizier, ha ma teved e gosteziou gant eun houarn ru, e pede e Zalver : « Jezuz Mab unik ar gwir Doue, grêt trugare d'ho servijer a fell d ezan anzav ho hano ha kreski ho kloar en kreiz an tourmanchou.\nKredi a rê e oa o vont da vervel dindan an tôliou, hag e pede Jezuz da zigemer e ene. Mes eur vouez eus an nenv a lavaras d'ezan : « N'eo ket c'hoaz achu; stourmajou-all 'zo ouz da c'hedal. » O klevet ar vouez-ze, eur zoudard, hanvet Roman, a 'n em zisklerias kristen, hag a lavaras da Laurans : « Me wel dirazout eun den yaouank eus ar re gaeran o sec'han ar gwad eus da c'houliou; ro d'in prim ar vadeziant. » Ar zant, digaset d'ar prizon war urz ar prefed, evit m'en dije amzer da zaouri e dourmanchou, a vadezas ar zoudard. O vezan klevet an dra-ze, ar prefed a reas skourjezan ar c'hristen neve hag hen dibennan.\nDeut oa an noz. Daoust da ze, ar prefed a reas digas adarre Laurans dirazan :\n- Ma ne fell ket d'it senti pelloc'h ouz an impalaer, an noz pen-da-ben a vezo laket d'az bourrevi.\nAr merzer a respontas :\n- N'eus mui a noz evidon, n'eus mui a denvalijen; pep tra evidon zo beuzet er sklerijen.\nNeuze ar prefed a reas digas eur c'hrilh houarn, a lakas astenn ar zant war ar gwele-ze hag ober tan dindannan. Ar vourrevien, gant ferc'hier, hen ---------- distroe evit, kreski al leskadurez. Laurans ne seblante santout netra : « An tân-ze, emezan, a zo evidon evel eun ezen fresk; mes c'houi a vezo devet en tân a bado da viken. » Hag en eur drei warzu ar prefed : « Ne welet-hu ket on rostet awalc'h diouz an tu-ze, grêt distrei ac'hanon... Setu ma 'z on breman poaz awalc'h; n'hoc'h eus nemet dibri.» Eun nebeut goude e lavaras : « Mil trugare d'ec'h da vezan ma c'havet dîn da vont en ho rouantelez. » War ar c'homzou-ze, e roas e ene da Zoue, d'an 10 a viz eost 259.\nEn gwirione, en gwirione, hen lavaran d'ec'h, ma ne varv ket ar c'hreunen winiz a goue d'an douar, e chomo hec'h-unan; mes ma varv, e tougo kalz frouez.\nNeb a gar e vue, ne c'hollo; hag an neb a gasa e vue er bed-man, he mi --- vit ar vue peurbadus.\nAVIEL SANT YAN XII. 24, 25.


“Klichedoù war Breizh” sellet ouzhpenn 30 000 gwech !\n5 pennad kentañ ar web-rummad “Klichedoù war Breizh” a zo bet sellet ouzhpenn 30 000 gwech (strollet). Trugarez ! Enlinenn e vo ar pennad o tont d’ar 1añ a viz ebrel (ha n’eo ket ur peskig ebrel…) Evit a re na anavezont ket ar web-rummad “Klichedouù war Breizh” c’hoazh, kit d’ober un tamm tro amañ […]\nEmgavioù daouvloaziek Pondi\nKemer a ray perzh Bretagne Culture Diversité/Sevenadurioù e Emgavioù daouvloaziek al levrioù istor e Pondi, etre an 11 hag an 13 a viz Ebrel, war dem « Istor ar festoù », e-liamm gant tem kreiz Becedia, skol-veur war vale BCD/S. Ar blijadur en do Charles Quimbert, rener BCD/S, da gemer perzh en daol-grenn (e brezhoneg !) a vo […]\nTeuliad dre dem : an distagañ e Brezhoneg\nBep miz e vo embannet daou deuliad dre dem war bretania.fr gant Bretagne Culture Diversité/Sevenadurioù. D’ober anaoudegezh gant Breizh, pe da gompren anezhi gwelloc’h e talvezint deoc’h. Savet e vo an teuliadoù-se, kaset da benn vat ha skeudennaouet a-drugarez kenoberourien ar Porched, gant tud a-vicher anavezet. Liesseurt e vo an temoù : istor, douaroniezh, yezhoù Breizh, […]\nBretania war ar rouedadoù sokial\nKavet e vez Bretania war ar rouedadoù Facebook ha Twitter ! Ingal e vo embannet keleier warne : Da Lun : titl-pennañ ar c’hazetennoù ; lennit titloù-pennañ ar c’hazetennoù meur a zegadoù bloavezhioù zo ! Da Veurzh : divinatez ar sizhun ; deoc’h da glask dirouestlañ anezhi a-drugarez Bretania. Da Verc’her : kaset e vo deoc’h ar c’heleier bet embannet gant ur c’henoberour. […]\nAr gouel war evezh\nPempvet abadenn Becedia, skol-veur war vale savet gant BCD/S, zo bet dalc’het e Ti ar Vro Treger Goueloù d’ar Sadorn 1añ a viz Meurzh e Kawan. Displegañ penaos eo bet mestroniet ar festoù gant ar pennoù-bras (politikel ha relijius) a-hed an amzer a oa pal an abadenn. Gant Marc Clérivet, kelenner titlet war ar sonerezh […]


Lec'hanvadurezh Kembre - Wikipedia\nLec'hanvioù Kembre zo anvioù kembraek ar braz anezho, met levezonet int bet ivez gant yezhoù all, komzet gant pobloù a bep seurt, Romaned an Henamzer, Saksoned, Vikinged, Normaned ha Saozon. Gant al lec'hanvadurezh, pe studi al lec'hanvioù, an anvioù roet d'ar menezioù, stêrioù, aodoù da gentañ, d'ar c'hêriadennoù, kêrioù goude, e tesker e-leizh a draoù diwar-benn istor ha douaroniezh Kembre, kenkoulz ha diwar-benn istor hag emdroadur ar c'hembraeg.\nIliz Mari, he deus roet hec'h anv da Llanfairpwllgwyngyll, en Enez Mon, a zo Anglesey e saozneg.\nGant ar Romaned e voe savet kreñvlec'hioù, anvet castra e latin, deuet da vout caer e kembraeg. Pan eas kuit ar Romaned e teuas darn da vout kêrioù, hag en o zouez: Caernarfon, Caerfyrddin, Caerllion, Caer-went.\nKêriadennoù a oa savet e-lec'h ma kembere div stêr: Abergele e kember ar stêr Gele, Aberystwyth "aber an Ystwyth", a zo ouzhpenn ur c'hardlev eus kêr, ha droukvesk a vije bet en anv. War an aod: Harlech (roc'h vrav) , Rhuddlan (aod ruz), ha Porthcawl "porzh".\nE kalz a lec'hanvioù e kaver roud eus savidigezh ilizoù er Vvet kantved : ar re-se eo an anvioù gant llan evit un iliz. E Llanfihangel e oa un iliz en anv ar sant arc'hael Mikael (Mihangel, e kembraeg) ; Llangefni a oa un iliz war lez ar stêr Cefni ; hag e Betws-y-Coed e oa un ti-pediñ (betws) er c'hoad". Ar ger llan, a greder, a dalveze kement ha kleuz en-dro d'un tiegezh pe meuriad. Diwar-se e teuas da vout ur c'hleuz sakr, evit azeuliñ, ha neuze un iliz.\nA-hed ar c'hantvedoù eo bet levezonet lec'hanvadurezh kembre gant an ekonomiezh. E kreisteiz ar vro e weler kement-se dreist-holl. Gant an Dispac'h greantel ez eus bet savet pe kresket kêriadennoù ha kêrioù nevez.\naber aber, kember\nafon avon, aven, stêr\nallt bri, tornaod\nblaen, blaenau lein, uheldir\nbryn bre, menez\nbwlch boulc'h, ode\ncaer kêr, kreñvlec'h\ncarn, carnedd karn (bern mein)\ncas, castell kastell\ncil kil, korn\nclog, clogwyn bri sonn\ncors korz, palud\ncroes kroaz, kroashent\ncrug krugell, bern\ncwm saonenn, traoñienn\ndin din, kreñvlec'h\ndol dol, prad\ndwfr, dŵr dour\ndyffryn saonenn, traoñienn\nffynnon feunteun, stivell\ngarth beg-douar uhel\nglan glann, lez\nglyn saonenn, traoñienn don\nhafod peurvan hañv\nllan lann, iliz\nmawr meur, bras\nmerthyr merzher, bez\nmoel moal, menez noazh\npant saonenn, traoñienn\npentre pennkêr, kêriadennig\nrhos lanneg, beg-douar\nsir (en) shire, kontelezh\ny, yr, 'r an, ar, al\n↑ Hywel Wyn Owen & Richard Morgan, Dictionary of the Place-names of Wales, Llandysul, Gomer Press, 2008, ISBN 978-1-84323-901-7\nAdtapet diwar « https://br.wikipedia.org/w/index.php?title=Lec%27hanvadurezh_Kembre&oldid=1879210 »\nDernière modification le 19 Mez 2020, à 22:03\nKemmoù diwezhañ degaset d'ar bajenn-mañ d'an 19 Mez 2020, da 22:03.


Ippolito d'Este — Wikipedia\nAr c'hardinal Ippolito d'Este\nQuel ch'in pontificale abito imprime\ndarà materia eterna in ogni idioma\nch'abbia un Marone come un altro ebbe Auguso|\nLudovico Ariosto, Orlando furioso cap.III ottava 56\nIppolito d'Este, ganet e Ferrara d'an 20 a viz Meurzh 1479 ha marvet eno ivez d'an 3 a viz Gwengolo 1520, a oa un arc'heskob ha kardinal italian e deroù ar XVIvet kantved e Ferrara, breur d'an dug Alfonso Iañ d'Este (1476-1534).\nMab e oa da Ercole Iañ d'Este, dug Modena ha Ferrara, ha d'ar briñsez Eleonora di Napoli. Evel ma oa pevare bugel an dug e voe lakaet war ar studi da vont gant an Iliz, ha da c'hwec'h vloaz, e 1485, e voe roet dezhañ un abati. Gant skoazell e voereb Beatrice d'Aragona, pried Mazheaz Korvin, roue Hungaria, e voe anvet da arc'heskob Esztergom e 1487, hag anvet da benn iliz Hungaria. Ne voe degemeret an anvidigezh-se gant ar pab Inosant VII avat nemet pa voe 18 vloaz. Da c'hortoz e chomas da studiañ 7 vloaz e lez Budapest .\nGoude marv e eontr Mazheaz e reas kalz beajoù da Italia. E-kerzh hini 1493 e voe anvet da gardinal gant ar pab Alesant VI. Tri bloaz goude, pa oa o tec'hel rak ar vosenn a skoe Hungaria, ec'h erruas e Roma gant ur c'hoskor a 250 den. Anvet e voe da arc'heskob Milano e 1497 ha da gardinal e 1509. E Roma e oa o chom, hag ur vikel a veze oc'h ober war-dro e garg a arc'heskob e-keit-se. Hervez dihelloù tailhoù Curia Roma e 1500 e oa ar pempet pinvidikañ e Stadoù ar Pab.\nKeskiñ a reas e levezon e 1501 pa zimezas e vreur Alfonso gant merc'h ar pab Alesant VI, Lucrezia Borgia. Neuze e voe anvet da arc'hveleg (archipresbyter) Iliz-veur Sant Pêr Roma. E Roma e chomas betek deroù 1503, ha goude ezeas war fallat e zarempredoù gant ar pab abalamour ma tisplije dezhañ kenañ itrikoù an dug Ercole gant ar C'hallaoued , enebourien ar pab spagnol.\nSkoazellañ a reas e vreur Alfonso d'Este, dug Ferrara, ha gwareziñ ar barzh Ludovico Ariosto.\nGoude marv ar pab Alesant VI e voe anvet da eskob Ferrara gant Pius III. Rev avat a oa etrezañ hag ar pab a deuas goude, Julius II. E 1507 e kuitaas Curia Roma. Daoust da se e kanas ar pab meuleudi dezhañ abalamour d'e emzalc'h da vare irienn Bentivoglio . En 1509 e kasas un arme da adkmer douaroù Polesine a oa bet kollet gant an Estensi en o brezel a-enep Republik Venezia en 1484, ha trec'h e voe en emgann Polesella. D'ar 27 a viz Gouhere e voe galvet gant ar pab da Roma, met kavout a reas dezhañ e oa e vuhez e dañjer ha gwell e kavas tec'hel da Hungaria.\nD'ar 16 a viz Mae 1511 e oa e-touez ar gardinaled a sinas ur galv d'ar pab da zont da gomz da Sened-Iliz Pisa an disivouderien. E vreur Alfonso koulkoude a deuas a-benn d'e lakaat da zilezel an disivoud, hag aotreet e voe gant ar pab da zistreiñ da Ferrara.\nE 1513 e tistroas Ippolito da Hungaria met dilennet e oa bet ur pab nevez etre-keit-se , Leon X, eus an Tiegezh Medici, ha mont a reas en-dro d'e gêr c'henidik.\nE 1519 e lezas arc'heskopti Milano gant e niz Ippolito II d'Este.\nGwareziñ a reas an arzourien, ha dreist-holl Ludovico Ariosto hag an tisavour Biagio Rossetti.\nDigant e serc'h Dalida de' Puti en doe daou vugel bastard\nLudovico d'Este (legittimato nel 1551 dal conte palatino Antonio Campeggi di Bologna)\nElisabetta d'Este a zimezas da Gilberto Pio, aotrou kêr Sassuolo\nMervel a reas e Ferrara en e veaj diwezhañ da Italia, d'an 3 a viz Gwengolo 1520, war-lerc'h ur regofad legistri. Beziet e voe en iliz-veur Ferrara. Lezel a rae war e lerc'h daou vab bastard ha gant e vreur Alfonso Iañ 200 000 dugad-aour.\nE 1607, e voe lakaet e relegoù e-harz bez ar pab Urban III, war un dro gant re ar c'hardinal Giovanni Salvati, ha lakaet en ur jarl marmor.\nAdtapet diwar « https://br.wikipedia.org/w/index.php?title=Ippolito_d%27Este&oldid=1504329 »\nKemmoù diwezhañ degaset d'ar bajenn-mañ d'an 28 Ebr 2013, da 13:43.


Pajenn:Morvan - Kenteliou hag istoriou a skuer vad evit ar Vretoned, 1889.djvu/122 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/122\n« Nag hen a zo bras madelez ha gallout ar Verc’hez santel !\n« Creisdeiz nemet kart eo. — Emaoun o tont euz ar c’hao, pe euz an toul a zo er roc’h dindan al leac’h ma zeo en em ziskuezet mam Doue, hag em eus guelet eno, ne deus nemet eur momet, eur burzud ; her guelet em eus splam gant va daoulagad va unan. — Edomp o vont er c’hao pe en toull-ze. Dougen a reat eur plac’h iaouang a dri bloas varnugent, chomet seizet daou vloas zo varlerc’h an derzien tyfoïd. Abaoue, epad an daou vloas, n’e doa morse gallet ober eur gamed. — Edomp en eur gichen o vont er c’hao ; me a ioa vardro tri zroatad diouthi var he lerc’h. Setu hi en eun taol o crial : pare oun ! — Hag e les he bas da goeza, hag ep sicour ebet en em laca da vale he unan, dre ar c’hao ; me iea var he lerc’h, hag he guelen o vale, o plega evit poket d’ar roc’h a zo bet treid ar Verc’hez varnezhi ; neuze o lacat he baz var diri an aoter ; goudeze o taoulina evit trugarecat Doue hag he vam santel.\nEdon ato en he c’hichen, ha pa zeo savet, em eus croget en he dorn gant ar zantimant a estlam a ioa e calonou an oll en eur momet evelse. Neuze omp en em laket da gana ar Magnificat ; mes ken tenereet oa calonou an oll ma n’on eus ket gallet mont bete penn. Neuze omp en em laket da grial euz a oll nerz hor mouez ha gant ar santimanchou birvidica a anaoudegez vad : Bevet Itron-Varia Lourd !\nEtre daou ar plac’h iaouank pareet a iea da rei he dorn d’an oll re glanv a ioa eno o c’hortos beza pareet eveldhi, hag an dud he douge, a rea cher dezhi, pephini a felle dezhan he guelet ha touch outhi. Red e voue he zenna euz a douez ar bobl tud bodet\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/122&oldid=161858 »\nKemmoù diwezhañ degaset d'ar bajenn-mañ d'an 10 Mae 2020, da 09:37.